text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
37 Ruoko rwaJehovha rwakanga ruri pamusoro pangu,+ zvokuti akandibudisa nomudzimu waJehovha,+ akandigadzika pakati pebani, uye rakanga rizere nemapfupa.+
2 Akaita kuti ndipfuure pedyo nawo ose ndichipoterera, uye tarira! iwo akanga ari mazhinji kwazvo mubani imomo, uye tarira! akanga akaoma kwazvo.+
3 Zvino iye akati kwandiri: “Mwanakomana womunhu, mapfupa aya angavazve mapenyu here?” Ini ndikati: “Changamire Ishe Jehovha, imi ndimi munoziva.”+
4 Iye akati kwandiri: “Profitira mapfupa aya, uti kwaari, ‘Haiwa imi mapfupa akaoma, inzwai shoko raJehovha:
5 “‘Zvanzi naChangamire Ishe Jehovha kumapfupa aya: “Tarirai ndiri kuisa mhepo yokufema mamuri, uye muchava vapenyu.+
6 Ndichaisa madzira pamuri ndoita kuti nyama iuye pamuri, ndichakufukidzai neganda, ndoisa mhepo yokufema mamuri uye muchava vapenyu;+ imi muchaziva kuti ndini Jehovha.”’”+
7 Zvino ndakaprofita sezvandakanga ndarayirwa.+ Kurira kwakatanga kunzwika pandakangoprofita, uye kutinhira kwakavapo, mapfupa akatanga kuswederana, pfupa rimwe nerimwe kune pfupa raro.
8 Ndakaona, uye tarira! madzira nenyama zvakavapo paari, ganda rikatanga kufukidza pamusoro pazvo. Asi akanga asina mhepo yokufema mukati mawo.
9 Zvino iye akati kwandiri: “Profita kumhepo. Haiwa iwe mwanakomana womunhu, profita uti kumhepo, ‘Zvanzi naChangamire Ishe Jehovha: “Uya uchibva kumhepo ina, haiwa iwe mhepo, ufuridze pamusoro pevanhu ava vakaurayiwa,+ kuti vavezve vapenyu.”’”+
10 Nokudaro ndakaprofita sezvaakanga andirayira, mhepo yokufema ikapinda mavari, vakatanga kurarama, vakamira netsoka dzavo,+ riri uto rehondo guru guru kwazvo.
11 Zvino akati kwandiri: “Mwanakomana womunhu, mapfupa aya ndiyo imba yose yaIsraeri.+ Tarira vari kuti, ‘Mapfupa edu aoma, tariro yedu yaparara.+ Taparadzaniswa chose.’
12 Naizvozvo profita, uti kwavari, ‘Zvanzi naChangamire Ishe Jehovha: “Tarirai ndichavhura makuva enyu,+ ndichakubudisai mumakuva enyu, haiwa imi vanhu vangu, ndokuendesai kunyika yaIsraeri.+
13 Muchaziva kuti ndini Jehovha pandinovhura makuva enyu uye pandinokubudisai mumakuva enyu, haiwa imi vanhu vangu.”’+
14 ‘Ndichaisa mudzimu wangu mukati menyu, uye muchava vapenyu,+ ndichaita kuti mugare munyika yenyu; uye muchaziva kuti ini Jehovha, ndazvitaura uye ndazviita,’ ndizvo zvinotaura Jehovha.”+
15 Zvino shoko raJehovha rakaramba richiuya kwandiri, richiti:
16 “Zvino iwe, haiwa mwanakomana womunhu, tora katanda+ unyore pamusoro pako kuti, ‘Nokuda kwaJudha uye nokuda kwevanakomana vaIsraeri, idzo shamwari dzake.’+ Uye tora kamwe katanda unyore pamusoro pako kuti, ‘Nokuda kwaJosefa, katanda kaEfremu,+ neimba yose yaIsraeri, idzo shamwari dzake.’+
17 Zvino utuswededze pamwe chete kuti tuve katanda kako kamwe chete, uye tuchava katanda kamwe chete muruoko rwako.+
18 Vanakomana vevanhu vokwako pavanotanga kuti kwauri, ‘Haungatiudziwo here kuti zvinhu izvi zvinorevei kwauri?’+
19 iwe uti kwavari, ‘Zvanzi naChangamire Ishe Jehovha: “Tarirai ndichatora katanda kaJosefa, kari muruoko rwaEfremu, nemadzinza aIsraeri, shamwari dzake, ndichavaisa pamusoro pako, iko katanda kaJudha, ndichavaita katanda kamwe chete,+ uye vachava chinhu chimwe chete muruoko rwangu.”’
20 Tutanda twauchanyora pamusoro patwo tunofanira kunge turi mumaoko ako ivo vachizviona.+
21 “Zvino uti kwavari, ‘Zvanzi naChangamire Ishe Jehovha: “Tarirai ndichatora vanakomana vaIsraeri pakati pemarudzi avakaenda kwaari, ndichavaunganidza vachibva kumativi ose ndovaunza kunyika yavo.+
22 Ndichaita kuti vave rudzi rumwe chete munyika yacho,+ pamakomo aIsraeri, vose zvavo vachava namambo mumwe chete kuti ave mambo wavo,+ havazorambizve vari marudzi maviri, uye havazorambizve vakakamurwa kuva umambo huviri.+
23 Havazozvisvibisizve nezvidhori zvavo zvinosemesa sendove uye nezvinhu zvavo zvinonyangadza uye nokudarika kwavo kwose;+ uye ndichavaponesa munzvimbo dzavo dzose dzokugara mavakatadza vari, ndichavachenesa,+ vachava vanhu vangu, uye ini ndichava Mwari wavo.+
24 “‘“Mushumiri wangu Dhavhidhi achava mambo wavo,+ vose vachava nomufudzi mumwe chete;+ uye vachafamba maererano nezvandakatonga,+ uye vachachengeta mirau yangu,+ voiita.+
25 Vachagara panyika yandakapa mushumiri wangu, Jakobho, maigara madzitateguru enyu,+ vachagara mairi,+ ivo nevanakomana vavo nevanakomana vevanakomana vavo nokusingagumi,+ uye mushumiri wangu Dhavhidhi achava jinda ravo nokusingagumi.+
26 “‘“Ndichaita sungano yorugare navo;+ pachava nesungano inogara nokusingagumi navo.+ Ndichavaisa imomo, ndoita kuti vawande,+ ndoisa nzvimbo yangu tsvene pakati pavo nokusingagumi.+
27 Tebhenekeri yangu ichava pavari,+ ini ndichava Mwari wavo uye ivo vachava vanhu vangu.+
28 Marudzi achaziva kuti ini, Jehovha,+ ndiri kutsvenesa Israeri nzvimbo tsvene yangu painova pakati pavo nokusingagumi.”’”+
Tumirawo vamwe
Tumirawo vamwe
Ezekieri 37
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=26&Chapter=37&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D37%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
15 Zvino Samueri akati kuna Sauro: “Ndini ndakatumwa naJehovha kuzokuzodza+ kuti uve mambo wevanhu vake vaIsraeri, zvino chiteerera mashoko ezvataurwa naJehovha.+
2 Zvanzi naJehovha wemauto,+ ‘Ndichaita kuti vaAmareki vazvidavirire+ zvavakaitira vaIsraeri pavakarwisana navo vari munzira, pavakanga vachibuda muIjipiti.+
3 Zvino enda, uuraye vaAmareki+ wovaparadza chose+ nezvose zvavainazvo, usavanzwira tsitsi, asi uvauraye,+ murume pamwe chete nomukadzi, mwana pamwe chete neanoyamwa,+ nzombe pamwe chete negwai, ngamera pamwe chete nembongoro.’”+
4 Naizvozvo Sauro akashevedza vanhu, akavaverenga muTeraimu,+ varume zviuru mazana maviri vaifamba netsoka uye varume vorudzi rwaJudha zviuru gumi.+
5 Sauro akasvika kuguta revaAmareki, akavandira pamupata une rukova.
6 Munguva iyi Sauro akati kuvaKeni:+ “Endai, ibvai+ pakati pevaAmareki, kuti ndirege kukuparadzai pamwe chete navo. Imi makaitira vanakomana vaIsraeri vose mutsa worudo+ panguva yavakabuda muIjipiti.”+ Naizvozvo vaKeni vakabva pakati pevaAmareki.
7 Pashure paizvozvo Sauro akauraya vaAmareki+ kubvira kuHavhira+ kusvikira kuShuri,+ iri pakatarisana neIjipiti.
8 Akabata Agagi+ mambo wevaAmareki ari mupenyu, akaparadza chose vamwe vanhu vose nomuromo webakatwa.+
9 Asi Sauro nevanhu vakanzwira tsitsi Agagi uye makwai nemombe zvakanaka kwazvo+ nezvakakora nemakondohwe nezvose zvakanga zvakanaka, havana kuda kuzviparadza chose.+ Asi zvinhu zvose zvaizvidzwa uye zvaisadiwa, izvi vakazviparadza chose.
10 Zvino shoko raJehovha rakasvika kuna Samueri, richiti:
11 “Ndinozvidemba+ kuti ndakaita kuti Sauro atonge samambo, nokuti arega kunditevera,+ uye haana kuita zvandakataura.”+ Izvi zvakatambudza Samueri,+ akaramba achichema kuna Jehovha usiku hwose.+
12 Samueri akabva afumomuka kuti anosangana naSauro mangwanani. Asi Samueri akaudzwa, zvichinzi: “Sauro akasvika kuKameri,+ uye, tarira! akanga achizvivakira shongwe,+ akabva atendeuka, akayambukira mhiri, akaenda kuGirigari.”
13 Samueri akazosvika kuna Sauro, Sauro akatanga kuti kwaari: “Makakomborerwa+ naJehovha. Ndakaita zvakataurwa naJehovha.”+
14 Asi Samueri akati: “Saka kuchema kwemakwai uku kuri munzeve dzangu ndokwei, nokuchema kwemombe kwandiri kunzwa?”+
15 Sauro akati: “Vakabva nazvo kuvaAmareki, nokuti vanhu+ vakanzwira tsitsi makwai nemombe zvakanaka kwazvo, nechinangwa chokubayira kuna Jehovha Mwari wenyu;+ asi zvakasara takazviparadza chose.”
16 Samueri akabva ati kuna Sauro: “Mira! Ndichakuudza zvandakaudzwa naJehovha usiku hwapfuura.”+ Naizvozvo akati kwaari: “Taurai!”
17 Samueri akati: “Hauna here kuva mukuru wemadzinza aIsraeri pawakanga uchizviti uri muduku,+ Jehovha akakuzodza+ kuti uve mambo waIsraeri?
18 Gare gare Jehovha akakutuma parwendo akati, ‘Enda, utsaure vatadzi,+ vaAmareki, kuti vaparadzwe, urwe navo kusvikira wavaparadza.’+
19 Saka nei usina kuteerera inzwi raJehovha, ukamhanyira zvakapambwa nokukara,+ ukaita zvakaipa pamberi paJehovha?”+
20 Zvisinei, Sauro akati kuna Samueri: “Asi ndakateerera+ inzwi raJehovha pakuti ndakaenda parwendo urwo Jehovha akanga andituma ndikaunza Agagi+ mambo wevaAmareki, asi ndakaparadza chose vaAmareki.+
21 Asi vanhu+ vakatora makwai nemombe pane zvakapambwa, zvakanaka kwazvo zvazvo kuti zvive zvakatsaurwa, kuti vabayire+ Jehovha Mwari wenyu muGirigari.”+
22 Samueri akatiwo: “Jehovha anofarira zvinopiwa zvinopiswa+ nezvibayiro sokufarira kwaanoita kuteerera inzwi raJehovha here? Tarira! Kuteerera+ kuri nani kupfuura chibayiro,+ kunzwa kuri nani kupfuura mafuta+ emakondohwe;
23 nokuti kupandukira+ kwakafanana nechivi chokushopera,+ uye kungoita zvinhu nokuzvikudza kwakafanana nokushandisa simba remashiripiti neterafimu.+ Zvawakaramba shoko raJehovha,+ naizvozvo iye akurambawo kuti uve mambo.”+
24 Sauro akabva ati kuna Samueri: “Ndakatadza;+ nokuti ndakadarika murayiro waJehovha nemashoko enyu, nokuti ndakatya vanhu+ ndikateerera inzwi ravo.
25 Ndapota, zvino ndiregerereiwo+ chivi changu mudzokere neni kuti ndinogwadamira+ Jehovha.”
26 Asi Samueri akati kuna Sauro: “Handingadzokeri newe, nokuti wakaramba shoko raJehovha, uye Jehovha akurambawo kuti urambe uri mambo waIsraeri.”+
27 Samueri zvaakanga ava kutendeuka kuti aende, iye akabva abata mupendero wejasi rake risina maoko, asi rakabvaruka.+
28 Samueri akabva ati kwaari: “Jehovha abvarura+ kutonga kwoumambo hwaIsraeri kwauri nhasi, uye achahupa mumwe wokwako ari nani kupfuura iwe.+
29 Uyewo, Changamire waIsraeri+ haazonyengeri,+ uye Iye haazozvidembi, nokuti Iye haasi munhu wepanyika kuti azvidembe.”+
30 Iye akabva ati: “Ndakatadza. Zvino ndapota, ndikudzei+ pamberi pevarume vakuru vevanhu vangu uye pamberi paIsraeri mudzokere neni, uye ndichagwadamira Jehovha Mwari wenyu.”+
31 Naizvozvo Samueri akadzokera ari shure kwaSauro, Sauro akagwadamira Jehovha.
32 Pashure paizvozvo Samueri akati: “Unzai Agagi mambo wevaAmareki pedyo neni.” Agagi akabva aenda kwaari asingadi, uye Agagi akatanga kuti: “Chokwadi kurwadza kworufu kwapfuura.”
33 Zvisinei, Samueri akati: “Bakatwa+ rako zvarakaita kuti vakadzi vashayikirwe nevana, saizvozvo amai vako+ vachashayikirwawo nevana kupfuura vamwe vakadzi vose.”+ Naizvozvo Samueri akagura-gura Agagi kuva zvidimbu pamberi paJehovha muGirigari.+
34 Zvino Samueri akaenda kuRama, asi Sauro akaenda kumba kwake kuGibhiya+ raSauro.
35 Samueri haana kuzoonazve Sauro kusvikira pazuva rokufa kwake, nokuti Samueri akanga aenda kunochema+ Sauro. Kana ari Jehovha akazvidemba kuti akanga aita Sauro mambo waIsraeri.+
Tumirawo vamwe
Tumirawo vamwe
1 Samueri 15
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=9&Chapter=15&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D9%26Chapter%3D15%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
NYAYA IRI PAKAVHA
Ungararama Kwemakore Akawanda Sei?
HARRIET paakafa muna 2006, akanga ava nemakore anenge 175. Harriet akanga asiri munhu. Yaiva kamba yaigara munzvimbo inochengetwa mhuka kuAustralia. Yakararama kwemakore akawanda kana tichienzanisa neatinorarama. Asi kana tichienzanisa makore ayakararama nemakore ezvimwe zvinhu zvakasikwa, makore ekamba iyi haamboshamisi. Funga nezvemienzaniso inotevera.
Kunyika yeFinland, vanoongorora vanoti kune kapuka kemumvura kanonzi rwamba (pearl mussel) kanogona kurarama kwemakore 200.
Kapuka kemugungwa kanonzi burrowing clam kanowanzorarama makore anopfuura 100 uye zvakatombonzi kune kamwe kakararama makore anopfuura 400.
Miti yakadai sebristlecone pine, sequoia, nedzimwe mhando dzemicypress nemispruce dzinorarama kwezviuru zvemakore.
Asi vanhu avo vakasikwa nemufananidzo waMwari vanongorarama kwemakore 80 kana kuti 90 chete pasinei nokuedza kwavanoita kuti vararame kwemakore akati wandei!
Unofungei, makore 80 kana kuti 90 ndiwo chete atingararama here? Kana kuti pane tarisiro dzokuti tinogona kurarama kwemakore akati wandei kutodarika ipapo? Vanhu vakawanda vanofunga kuti sayenzi uye kufambira mberi kuri kuitika panyaya dzokurapa zvichaita kuti tirarame kwemakore akawanda.
Sayenzi Ingabatsira Here?
Ichokwadi kuti sayenzi iri kubatsira chaizvo panyaya dzokurapa. “Kunongova nevanhu vashoma [muUnited States] vanofa nemhaka yezvirwere zvinotapuriranwa kana kuti matambudziko anoitika panguva yokusununguka pamuviri,” rinodaro bhuku rinonzi Scientific American. “Nhamba yevana vanofa vasati vasvitsa makore matatu yakadzikira ne75 muzana kubvira muna 1960.” Asi sayenzi haina kukwanisa kuita kuti vanhu vararame kwemakore akawanda. “Pasinei nemakore akawanda atorwa pachiitwa tsvakurudzo, nyaya yokukwegura ichiri kutemesa vanhu musoro,” rinodaro bhuku rataurwa pamusoro apa. Asi, “mashoko ari kuwanikwa ndeokuti, kukwegura kunokonzerwa nekusashanda zvakanaka kwemagene ari mumuviri wedu.” Bhuku iri rinoenderera mberi richiti: “Kana kukwegura kuchikonzerwa nemagene, zviri pachena kuti rimwe zuva tichakwanisa kugadzirisa dambudziko iri.”
“Pasinei nemakore akawanda atorwa pachiitwa tsvakurudzo, nyaya yokukwegura ichiri kutemesa vanhu musoro”
Pakutsvakurudza kwavo zvinokonzera kukwegura uye zvirwere zvinokonzerwa nokukwegura, mamwe masayendisiti ari kudzidza nezveepigenetics. Chii chinonzi epigenetics?
Masero mapenyu ane mirayiridzo iyo inodiwa pakugadzira mamwe masero matsva. Mirayiridzo iyi inowanikwa muDNA. Mumakore achangopfuura masayendisiti anga ari kudzika-dzika nokuongorora zvimwe zvinhu zvinenge zvichiitika mumasero acho uye kuongorora kwacho kunonzi epigenome. Epigenetics kuongorora kuti chii chinokonzera kuti gene riite zvariri kuita.
Zvinhu zvinogadzira epigenome zvakasiyana neDNA. DNA yakada kuti fananei nemanera (ladder) akamonyoroka asi epigenome inzira yokuchengeta mashoko ane chokuita nokuchinja kwemakemikari inenge iri paDNA. Basa reepigenome nderei? Sezvinoitwa nemunhu anotungamirira kwaya kuimba, epigenome ndiyo inoronga mashandiro emirayiridzo iri muDNA. Maepigenome anoita kuti magene ashande kana kuti asashanda zvichibva pakuti sero riri kudei kana kuti muviri wemunhu uri kuwana zvokudya zvakaita sei, uye stress yomunhu yakamira sei kana kuti makemikari omuviri wake akamira sei. Ongororo dzinosanganisira epigenome dziri kuita kuti vezvesayenzi vachinje mafungiro avo pamanzwisisiro avanoita zvinokonzera zvimwe zvirwere kana kuti kuchembera.
“[Epigenetics] ine zvainoita pazvirwere zvakadai sezvinotadzisa pfungwa kushanda zvakanaka (schizophrenia) uye chirwere chemabhonzo (rheumatoid arthritis), uye chekenza,” anodaro Nessa Carey mumwe anoongorora nezveepigenetics. Uye “ine zvainoita pakuita kuti munhu akwegure.” Saka kuongorora nezveepigenetics kunogona kuita kuti pazivikanwe nzira dzinobatsira vanhu kuti vave noutano hwakanaka, vasarwara nezvirwere zvakadai sekenza uye kuti vararame kwenguva yakati rebei. Iye zvino hapana chine musoro chati chabuda patsvakurudzo idzi. Carey anoti “iye zvino chatinongoziva chingabatsira kuti munhu asakurumidza kukwegura kudya zvine utano nekuita maekisesaizi.”
Chii chinoita kuti vanhu vanetseke zvakanyanya kudai vachida kurarama nokusingaperi? Chinomboita kuti tide kurarama nokusingaperi chii? Pepanhau rokuBritain rinonzi The Times raiva nemubvunzo unoti: “Sei vanhu pasi rose vasingadi kufa, vachiti mweya haufi, vamwe vachiti munhu akafa achamutswa uye vamwe vachiti uchazorarama wava mumwe munhu kana kuti imwe mhuka?” Sezvatichaona, mhinduro yacho inoita kuti tione chikonzero chinoita kuti vanhu vakwegure.
Sei Tichida Kurarama Nokusingaperi?
Vanhu vakaedza kutsvaka mhinduro yemubvunzo iwoyo kwezviuru zvemakore. Pane tsanangudzo inogutsa here inoratidza kuti sei tichida kurarama nokusingaperi uye kuti sei miviri yedu ichigona kurarama nokusingaperi? Mamiriyoni evanhu anogona kupindura zvakajeka kuti hongu! Chikonzero nei? Vakawana mhinduro dzinogutsa dziri muBhaibheri dzine chokuita nokusikwa kwevanhu.
Kubvira pakutanga chaipo, Bhaibheri rinotaura kuti kunyange zvazvo vanhu vaine zvimwe zvinhu zvavakafanana nemhuka, pane zvimwe zvavakasiyana nadzo. Somuenzaniso, Genesisi 1:27 inoti Mwari akasika vanhu nemufananidzo wake. Pakuti kudii? Pakuti akavasika vachikwanisa kuratidza rudo, kururamisira, uye uchenjeri. Uye sezvo Mwari achirarama nokusingaperi, akaisa matiri chido chokurarama nokusingaperi. “Akaisa kurarama nokusingaperi mumwoyo nepfungwa dzevanhu,” inodaro Muparidzi 3:11.—The Amplified Bible.
Umboo hunoratidza kuti kubvira pakutanga takasikwa kuti tirarame kwemakore akawanda hunooneka pamashandiro anoita pfungwa, kunyanya pakukwanisa kwadzo kudzidza zvinhu. Bhuku rinonzi The Encyclopedia of the Brain and Brain Disorders rinotaura kuti pfungwa dzemunhu “hadzigumi” kudzidza. Kuva nepfungwa dzinoshanda zvakadai kunoratidza kuti munhu akasikwa achifanira kurarama nokusingaperi. Mashandisiro anoita vanhu pfungwa anonyatsoratidza kuti Mwari akasika vanhu kuti vararame nokusingaperi. Saka sei tichikwegura, tichitambura, uye tichifa?
Chikonzero Chinoita Kuti Tikwegure Uye Tife
Murume nomukadzi vokutanga vakasikwa vasingatadzi uye vaine rusununguko rwokusarudza zvavaida. Zvinosuwisa kuti vakatadza kushandisa zvakanaka rusununguko rwavo vachibva vapandukira Musiki wavo. * (Genesisi 2:16, 17; 3:6-11) Kusateerera kwavo kana kuti chivi chavakaita chakaita kuti vanzwe vaine mhosva uye vanyare zvikuru. Chakaitawo kuti miviri yavo iparare zvishoma nezvishoma kusvikira vafa. “Kuruma kunobereka rufu chivi,” inodaro 1 VaKorinde 15:56.
Sezvo munhu ane zvaanotodza pavanhu vomudzinza rake, vanhu vose vakabva nokuna Adhamu, vakaberekwa vaine chivi. VaRoma 5:12 inoti: “Chivi zvachakapinda munyika nomunhu mumwe chete uye rufu zvarwakapinda nechivi, saizvozvowo rufu rwakapararira kuvanhu vose nokuti vose vakanga vatadza.”
Kubva pane zvataona panyaya iyi toti kudii? Chikonzero chinoita kuti munhu ararame nokusingaperi hachisi kuzobva paongororo dzinoitwa nevesayenzi. Mwari chete ndiye anogona kubvisa matambudziko anokonzerwa nechivi. Asi achazviita here? Bhaibheri rinopindura zvakajeka kuti hongu!
“Achaparadza Rufu Nokusingaperi”
Mwari akatotora danho rakakura rokuti abvise chivi uye rufu. Akatuma Jesu Kristu kuti azotifira. Rufu rwaJesu rwunogona kutibatsira sei? Jesu akaberekwa asina chitadzo uye “haana kuita chivi.” (1 Petro 2:22) Nemhaka yechikonzero ichi aigona kurarama nokusingaperi, asina chivi pasi pano. Zvii zvaakaita neupenyu hwake? Akaupa kuti atinunure pazvivi zvedu. Jesu akapa upenyu hwake “kuti uve rudzikinuro mukutsinhana nevazhinji.” (Mateu 20:28) Munguva pfupi iri kutevera tichanyatsobatsirwa zvizere nerudzikinuro rwake. Runokubatsira sei? Ona magwaro aya:
“Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.”—Johani 3:16.
“Chokwadi achaparadza rufu nokusingaperi, uye Changamire Ishe Jehovha achapukuta misodzi pazviso zvose.”—Isaya 25:8.
“Muvengi wokupedzisira achaparadzwa ndirwo rufu.”—1 VaKorinde 15:26.
“Tende raMwari riri pakati pevanhu . . . Achapukuta misodzi yose pamaziso avo, rufu haruchazovipo.”—Zvakazarurwa 21:3, 4.
Unogona kurarama kwemakore akawanda sei? Mhinduro yeBhaibheri yakajeka: Vanhu vanogona kuva netariro yokurarama nokusingaperi uye tariro iyoyo ichazadziswa apo Mwari achabvisa uipi hwose panyika. (Pisarema 37:28, 29) Jesu aitaura nezvetariro iyoyo paakaudza murume aiva akarovererwa pedyo naye kuti: “Uchava neni muParadhiso.”—Ruka 23:43.
Zvagara zviri matiri kuti munhu ave nechido chokurarama nokusingaperi uye hazvina kuipa kufunga saizvozvo. Ndiwo masikirwo atakaitwa naMwari! Uyezve achazadzisa chido chedu ichocho. (Pisarema 145:16) Asi tine zvatinofanira kuitawo. Chimwe chacho tinofanira kutenda muna Mwari. “Pasina kutenda hazvibviri [kunyatsofadza Mwari], nokuti iye anosvika kuna Mwari anofanira kutenda kuti ariko uye kuti anopa mubayiro vaya vanomutsvaka nomwoyo wose,” inodaro VaHebheru 11:6. Kutenda kwakadaro haisi nyaya yokuti unofanira kuzvitenda nokuti ndizvo zvawanzwa asi kuti une zvikonzero zvine musoro zvinobva muBhaibheri. (VaHebheru 11:1) Kana uchida kuva nekutenda kwakadaro, tapota taura neZvapupu zvaJehovha zviri pedyo nekwaunogara kana kuti enda paindaneti www.jw.org.
^ ndima 21 Kupanduka kwakaita Adhamu naEvha kwakamutsa nyaya hombe pamusoro paMwari. Nyaya dzinoratidza kuti sei Mwari achirega vanhu vachitambura, dzinotsanangurwa mubhuku rinoshandiswa pakudzidza Bhabheri rinonzi Bhaibheri Rinombodzidzisei Chaizvo? Riverenge paindaneti pawww.jw.org.


text:
Ngoma
Ngoma chiridzwa chinogadzirwa nedanda rine mhango pakati rinokakwa dehwe kune rimwe divi kana kuti mativi ose. Ngoma inoridzwa nemaoko kana nezvimiti.
Gandira (type of drum hung from the neck) mhando yengoma inoridzwa yakarembedzwa muhuro.
Tsumo netsika[chinja | edit source]
- Kangoma kanorira kachiti kwangu kwangu - apa kureva kuti munhu kana achitaura anonatsa zviri kudivi rekwake.
- Kangoma kunyanya kurira kanotsemuka.
- Akaimba muimbi Oliver Mtukudzi - Pfavira ngoma zimhandara husiku hurefu.
- Nguri (A kind of drum).
Mukutaura kwemazuvano mangoma zvinoreva nziyo zvikurusei nziyo dzemafaro dzakaita semuseve; ragga, reggae zvichingodaro.


text:
Rhekeni
Rhekeni (Sling-shot) chombo chinoshandiswa kukanda dombo chinogadzirwa nemuti wakaita mhanda kana kuti kuumbwa kwa Y. Mupira unosungirwa kumativi maviri emhanda uchinopinda pachukumbha panova ndipo panoiswa dombo kana rokandwa. Rhekeni inonyanya kushandiswa kupfura shiri asi vamwe vanoshndisawo sechombo chokuzvidzivirira.
Ndandi mbiri dzemupira dzinopomberwa kumhanda kune rimwe divi, divi repiri rosungirwa kuchikumba.
Kupomba kana kupombera (to coil, wind, bind around something). Kupombonoka, kupombonora (uncoil, unwind, undo a wrapping) apa kureva kutsudzunura.


text:
Nhau 79: Dhanieri Ari Mugomba Reshumba
Maiwe-e! Dhanieri anenge ari munhamo huru. Asi shumba hadzizi kumukuvadza! Unoziva here kuti nei? Ndiani apinza Dhanieri muno mune shumba dzose idzi? Ngatiwanei.
Mambo weBhabhironi zvino ava murume anonzi Dhariusi. Anoda Dhanieri kwazvo nokuti Dhanieri anomutsa kwazvo uye akachenjera. Dhariusi anosarudza Dhanieri kuva mubati ushe mukuru muumambo hwake. Ikoku kunoita vamwe varume vari muumambohwo vaitire godo Dhanieri, nokudaro vanoita izvi.
Vanoenda kuna Dhariusi ndokuti: 'Tabvumirana, O mambo, kuti mugoita mutemo unoti kwamazuva 30 hakuna munhu anganyengetera kuna mwari upi noupi kana munhu kunze kwenyu, O mambo. Aninani akasaterera, ipapo anofanira kukandwa mune shumba.' Dhariusi haazivi kuti nei varume ava vachida kuti mutemo uyu uitwe. Asi anofunga kuti mufungo wakanaka, saka anoita kuti mutemo unyorwe. Zvino mutemo haungagoni kuchinjwa.
Dhanieri paanonzwa mutemowo, anondonyengetera kumba, sezvaanogaroita. Varume vakaipa vaiziva kuti Dhanieri haangaregi kunyengetera kuna Jehovha. Vanofara, nokuti kunenge kuti bangano ravo rokubvisa Dhanieri riri kushanda.
Apo Dhariusi anonzwa kuti nei varumeva vaida kuti mutemowu uitwe, anonzwa urombo. Asi haangagoni kuchinja mutemo, saka anofanira kuraira kuti Dhanieri akandwe mugomba reshumba. Asi mambo anoti kuna Dhanieri: 'Ndinokarira kuti Mwari wako, waunobatira, uchakuponesa.'
Dhariusi anotsamwa zvokuti haangarari usikuhwo. Mangwanani anomanyira kugomba reshumba. Ungamuona apo. Anodanidzira: 'Dhanieri, mubatiri waMwari mupenyu! Mwari waunobatira akakwanisa kukuponesa pashumba here?'
'Mwari akatuma ngirozi yake,' anodaro Dhanieri, 'ndokupfiga miromo yeshumba zvokuti hadzina kundikuvadza.'
Mambo anofara kwazvo. Anoraira kuti Dhanieri abudiswe mugomba. Ibvei oita kuti varume vakaipa vakaedza kubvisa Dhanieri vakandwe mushumba. Vasati vambotosvika pasi pegomba, shumba dzinovabata ndokuvhuna mapfupa avo ose.
Ipapo Mambo Dhariusi anonyorera vanhu vose vari muumambo hwake kuti: 'Ndinoraira kuti munhu ari wose anofanira kuremekedza Mwari waDhanieri. Anoita manenji makuru. Akaponesa Dhanieri pashumba.'
Dhanieri 6:1-28.
Mibvunzo
- Dhariusi ndiani, uye anoona sei Dhanieri?
- Vamwe varume vane godo vanoita kuti Dhariusi aitei?
- Dhanieri anoitei paanoziva nezvomutemo mutsva?
- Nei Dhariusi agumbuka kwazvo zvokuti haagoni kurara, uye anoitei mangwanani anotevera acho?
- Dhanieri anopindura sei Dhariusi?
- Chii chinoitika kuvarume vakaipa vakaedza kuuraya Dhanieri, uye Dhariusi anonyorerei vanhu vose vari muumambo hwake?
Mibvunzo yokuwedzera
- Verenga Dhanieri 6:1-28.
Kurongera Dhanieri zvakaipa kunotiyeuchidza sei zvakaitwa nevashori kuedza kudzvinyirira basa reZvapupu zvaJehovha munguva dzazvino? (Dhan. 6:7; Pis. 94:20; Isa. 10:1; VaR. 8:31)
Vashumiri vaMwari vangatevedzera sei Dhanieri nhasi mukuramba vachizviisa pasi “pamasimba makuru”? (Dhan. 6:5, 10; VaR. 13:1; Mab. 5:29)
Tingatevedzera sei muenzaniso waDhanieri wokushumira Jehovha “nguva dzose”? (Dhan. 6:16, 20; VaF. 3:16; Zvak. 7:15)
Inzwa zvimwe
Dhanieri Kadhi reBhaibheri
Dhanieri akakandirwei mugomba reshumba? Prinda kadhi iri reBhaibheri uye dzidza zvakawanda nezvaDhanieri.


text:
SIERRA LEONE NEGUINEA
1991-2001 ‘Vira Rokutambudzika’—Isa. 48:10 (Chikamu 1)
Hondo Yevagari Vemunyika Imwe Chete
Mumakore okuma1980, matambudziko okurarama kwevanhu, ezvematongerwo enyika uye ezveupfumi akakonzera kusawirirana munyika dzose dzokuWest Africa. Hondo payakasakadza Liberia, vakawanda vakatizira kuSierra Leone, nyika yayakavakidzana nayo. Bazi rakaronga kuti pave nemisha uye Dzimba dzoUmambo zvaizoshandiswa kuti Zvapupu zvainge zvapotera zviwane pokugara, uye hama dzakavapa zvavaida.
Kunyange zvazvo zvinhu zvainge zvakaomera vapoteri vacho, paimbovawo nezvimwe zvinhu zvinosetsa zvaiitika. Isolde Lorenz, uyo ava nenguva refu ari mumishinari anoti: “Mumwe mukomana wechiduku akatumwa nababa vake kuti aende kunodziyisa zvokudya panzvimbo yaiveserwa moto seri kweImba yoUmambo yaiva pabazi. Mukomana wacho paakadzoka, akaudza baba vake kuti paisazova nezvokudya musi iwoyo. Baba vacho vakabvunza kuti nei. Mukomana wacho akati, ‘Nokuti nhasi Jehovha andiponesa pamuromo weshumba!’ Chii chainge chaitika? Paaidzoka aine zvokudya, ainge asangana nezimbwa zihombe repabazi rerudzi rweGerman shepherd, asi rainge risingarumi haro rainzi Lobo. Mukomana wacho akaona sokuti pake painge pamuperera. Ainge anyatsotambanudza maoko ake kuti adzinge imbwa yacho uku akabata ndiro yaiva nezvokudya. Lobo akabva angofunga kuti aitopiwa zvokudya. Saka Lobo akabva atotanga kudya!”
Musi wa23 March 1991, hondo yairwiwa pachishandiswa zvombo muLiberia yakayambukira muSierra Leone, zvikaita kuti vagari vemo varwisane kwemakore 11. Boka revapanduki rainzi Revolutionary United Front (RUF) rakabva rakurumidza kupinda muKailahun neKoindu, zvikaita kuti vanhu vakawanda vemo vatizire kuGuinea. Pavapoteri vacho paiva nehama nehanzvadzi dzinenge 120. Panguva iyi zvimwe Zvapupu zvaipotera zvichibva kuLiberia zvakadirana zvichipinda muSierra Leone zvichitangira vapanduki vacho.
Billie Cowan, uyo aiva mutariri weDare Rebazi panguva iyoyo anoti, “Kwemwedzi yakati kuti, mapoka ehama dzainge dzakaondoroka, dzairegwedeka, uye dzaiva nenzara akasvika paBheteri muFreetown. Vakawanda vainge vazvionera utsinye hwakaipisisa hwaiitwa uye vairarama nekudya miti yemusango. Takakurumidza kuvapa zvokudya nezvokupfeka uye kutarisira hama dzavo nevanhu vaifarira vavaiva navo. Hama nehanzvadzi dzekuno dzakabata vapoteri vacho zvakanaka dzikavagamuchira mumisha yadzo. Pasina nguva Zvapupu zvainge zvapotera zvakabatikana mubasa romumunda, zvichibatsira ungano dzemuno. Nokufamba kwenguva, vakawanda vavo vakazoenda; asi pavaiva muno, vaitisimbisa!”
Kunyaradzana Uye Kupanana Tariro
Hofisi yebazi yakatumira zvokudya, mishonga, zvokuvakisa, maturusi uye midziyo inoshandiswa mukicheni kuZvapupu zvaiva mumisasa yevapoteri kumaodzanyemba kweGuinea. Izvi zvaisanganisira mbatya dzakawanda dzakatumirwa kubva kuFrance. Vamwe baba vakanyora kuti: “Vana vangu vaidzana, vaiimba, uye vairumbidza Jehovha. Vainge vava nembatya itsva dzokupfeka kumisangano!” Dzimwe hama nehanzvadzi dzakati dzainge dzisati dzambopfeka zvakanaka kudaro!
Zvisinei, vapoteri vacho vaida zvinopfuura kuyamurwa nezvinhu. Jesu akati: “Munhu haangararami nechingwa chete, asi nemashoko ose anobuda mumuromo maJehovha.” (Mat. 4:4) Saka hofisi yebazi yakatumira mabhuku eBhaibheri kunharaunda yacho ndokuronga kuti magungano agare achiitwa. Mapiyona nevatariri vanofambira vakatumirwawo kunharaunda yacho.
Mutariri wedunhu anonzi André Baart paakashanya kuKoundou, kuGuinea, akaonana nemumwe mukuru mukuru wemumusasa wevapoteri uyo akamukumbira kuti ape hurukuro yeBhaibheri kuvapoteri vemumusasa wacho. Vanhu vanenge 50 vakanzwa André achikurukura musoro unoti, “Potera Muna Jehovha,” wakavakirwa pana Pisarema 18. Paakapedza, vamwe mbuya vakasimuka ndokutaura kuti: “Maita kuti tifare zvikuru. Mupunga haupedzi matambudziko edu, asi Bhaibheri rinotiratidza kuti tingava sei netariro muna Mwari. Tinokutendai nemwoyo wose nokutinyaradza uye kutipa tariro kwamaita.”
Mamishinari anonzi William naClaudia Slaughter paakaendeswa kuGuékédou, kuGuinea, ungano yevapoteri vanopfuura 100 yakapisa nomudzimu. (VaR. 12:11) William anoti, “Varume vechiduku vakawanda vairatidza kuti vaiva nechido chokushandiswa mune zvokunamata. Kana mumwe munhu aikundikana kupa hurukuro yake muChikoro chaMwari Choushumiri, hama dzechiduku 10 kusvika ku15 dzaizvipira kupa hurukuro yacho. Vanhu vakawanda vaibuda muushumiri vachishingaira pakuparidza. Vamwe vevarume vechiduku ivavo vaishingaira vakazova mapiyona chaiwo uye vatariri vanofambira.”
Kuvaka Panguva Yehondo
Nguva pfupi hondo ichangotanga munyika macho, hama dzomuFreetown dzakatenga nzvimbo yakakura eka imwe chete nehafu pa133 Wilkinson Road, yaiva mazana mashomanana emamita tichidzika nemugwagwa wacho kubva kuhofisi yebazi. “Taida kuvaka musha mutsva weBheteri panzvimbo yacho asi tainetseka nenyaya yehondo,” anodaro Alfred Gunn. “Sezvo Lloyd Barry weDare Rinodzora ainge atishanyira panguva yacho, takamuudza nezvenyaya yacho. Akapindura kuti, ‘Kana tikarega hondo ichitidzorera kumashure, hatimbofi takaita chimwe chinhu!’ Mashoko ake anokurudzira akatipa ushingi hwokuenderera mberi.”
Mazana ehama akashanda zvakaoma pabasa racho, kusanganisira vazvipiri vanodarika 50 vakabva kunyika 12 dzakasiyana-siyana uye vanhu vakawanda vaiva nechido chokubatsira vemuungano dzemo. Basa racho rakatanga muna May 1991. “Vanhu vaiona vaiomeswa mate mukanwa nezvidhinha zvemhando yepamusoro zvaigadzirwa panzvimbo yacho. Chivako chacho chakanga chakasiyana zvikuru nezvivako zvemunzvimbo yacho,” anodaro Tom Ball, mutariri webasa rokuvaka. “Asi vanhu vainyanya kushamiswa nokuona varungu vekune dzimwe nyika nevatema vemo vachiita basa racho pamwe chete vachifara.”
Musi wa19 April 1997, vanhu vemarudzi akasiyana-siyana vakaungana vachifara kuti vatsaurire zvivako zvitsva zvebazi racho. Papera mwedzi mumwe chete, pashure pemakore mashanu okurwisana zvine utsinye kwaiitika mumaruwa, boka reRUF rakatanga kurwisa Freetown.
Kurwira Freetown
Zviuru zvevarwi veRUF zvaiva nebvudzi rakamonyana uye zvakasunga machira matsvuku mumusoro zvakapitipidzana zvichipinda muguta racho, zvichitora zvinhu nechisimba, kubata vanhu chibharo uye kuuraya. “Zvinhu zvainge zvaita manyama amire nerongo,” anodaro Alfred Gunn. “Mamishinari akawanda okune dzimwe nyika akakurumidza kubudiswa munyika yacho. Vokupedzisira kubuda vaiva Billie naSandra Cowan, Jimmie naJoyce Holland, uye ini naCatherine.
“Takanyengetera nevashandi vepaBheteri vemuno vainge vazvipira kusara, uye takabva takurumidza kuenda kwataizonotakurirwa. Tiri munzira takamiswa nemasoja anenge 20 evapanduki akadhakwa uye aityisa. Patakaapa magazini nemari, akatirega tichipfuura. Tiine vamwe vaibudiswawo vanodarika 1 000, takaungana panzvimbo yaimiswa motokari dzichiongororwa yaiva yakachengetedzwa nemauto ekuUnited States ainge akapakata zvombo. Takabva takwira herikoputa yemauto ndokumhanyiswa kumhenderekedzo kuti tinopinda mungarava yehondo yekuUnited States. Mumwe mukuru mukuru wemungarava akazotiudza kuti kubvira paHondo yeVietnam, boka redu ndiro rainge rakakura pamapoka ose evanhu vasiri mauto rainge ratakurwa neUto rekuUnited States. Mangwana acho, takabhururuka neherikoputa tichienda kuConakry, kuGuinea. Takaita kuti pave nenzvimbo yokumbofanoshandisa sehofisi yebazi ikoko.”
Mamishinari aida chaizvo kunzwa kuti zvinhu zvainge zvakamira sei muFreetown. Pakupedzisira, tsamba yakasvika yaiti: “Zvinhu hazvisati zvagadzikana asi tichiri kungogovera Mashoko Akanaka Nhamba 35, ‘Vanhu Vose Vachazombodanana Here?’ Vanhu vari kunyatsofarira, uye tiri kutodzidza nevamwe vevapanduki. Saka tatsunga kuwedzera basa redu rokuparidza.”
Jonathan Mbomah, uyo aishumira semutariri wedunhu, akati: “Takatoita gungano rezuva rimwe chete muFreetown. Purogiramu yacho yaikurudzira zvikuru zvokuti ndakaenda kuBo nekuKenema kunoiitisa munzvimbo idzodzo. Hama dzomumadhorobha iwayo akasakadzwa nehondo dzakaonga Jehovha pamusana pezvokudya zvakanaka zvikuru zvine chokuita nokunamata.
“Gore ra1997 rava kunopera, takava negungano reruwa kuNational Stadium muFreetown. Pazuva rokupedzisira regungano racho, masoja evapanduki akapinda munhandare ndokutiudza kuti tibudemo. Takavakumbira kuti tipedzise purogiramu yacho. Pashure pokunge takurukura navo kwenguva yakareba, vakabvuma ndokuenda. Vanhu vanodarika 1 000 vakapinda gungano racho, uye 27 vakabhabhatidzwa. Hama dzakati kuti dzakaisa upenyu hwadzo pangozi kuti dziende kuBo ndokunonzwazve purogiramu yacho. Chokwadi aiva magungano akazonaka, ainakidza zvikuru!”


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
3 Zvino kurwa pakati peimba yaSauro neimba yaDhavhidhi kwakapfuurira kwenguva refu;+ Dhavhidhi akaramba achiva nesimba,+ imba yaSauro ikaramba ichingopera.+
2 Munguva iyi, Dhavhidhi akaberekerwa vanakomana+ muHebroni,+ dangwe rake raiva Amnoni+ akaberekwa naAhinoamu+ mukadzi muJezreeri.
3 Wechipiri aiva Kireyabhu+ akaberekwa naAbhigairi+ mudzimai waNabhari muKameri, wechitatu aiva Absaromu+ mwanakomana waMaaka mwanasikana waTarimai+ mambo wokuGeshuri.
4 Wechina aiva Adhonija+ mwanakomana waHagiti,+ wechishanu aiva Shefatiya+ mwanakomana waAbhitari.
5 Wechitanhatu aiva Itreyamu+ akaberekwa naEgra, mudzimai waDhavhidhi. Ava ndivo vakaberekerwa Dhavhidhi muHebroni.
6 Hondo pakati peimba yaSauro neimba yaDhavhidhi zvayakapfuurira, Abhineri+ akaramba achisimbisa chinzvimbo chake muimba yaSauro.
7 Zvino Sauro akanga ambova nomurongo ainzi Rizpa,+ mwanasikana waAya.+ Gare gare Ishi-bhosheti+ akati kuna Abhineri: “Wakararirei nomurongo wababa vangu?”+
8 Abhineri akatsamwa+ kwazvo nemashoko aIshi-bhosheti akati: “Ndiri musoro wembwa+ yaJudha here ini? Nhasi uno ndinoramba ndichiitira imba yababa vako Sauro mutsa worudo, hama dzavo neshamwari dzavo, uye handina kukuisa muruoko rwaDhavhidhi; asi unondipa mhosva yokukanganisa kune chokuita nomukadzi nhasi.
9 Naizvozvo Mwari ngaaitire Abhineri saizvozvo uye awedzere pazviri,+ kana ndisingazoitiri Dhavhidhi+ sezvaakapikirwa naJehovha,
10 kuti nditamise umambo kubva muimba yaSauro uye ndisimbise chigaro choumambo chaDhavhidhi pana Israeri uye pana Judha, kubvira kuDhani kusvikira kuBheeri-shebha.”+
11 Iye haana kukwanisa kupindurazve Abhineri kunyange neshoko rimwe chete zvaro, nokuti aimutya.+
12 Naizvozvo Abhineri akabva atuma nhume kuna Dhavhidhi, achiti: “Nyika ndeyaani?” achitizve: “Ita sungano yako neni, uye tarira! ndichakutsigira kuti ndiunze vaIsraeri vose kwauri.”+
13 Iye akati: “Zvakanaka! Ndichaita sungano newe. Panongova nechinhu chimwe chete chandinokukumbira, ndichiti, ‘Haungaoni chiso changu+ kutoti ukatanga wauya naMikari,+ mwanasikana waSauro, paunouya kuzoona chiso changu.’”
14 Uyezve, Dhavhidhi akatuma nhume kuna Ishi-bhosheti,+ mwanakomana waSauro, achiti: “Ndipei mudzimai wangu Mikari, wandakavimbisa kuroora nezvikanda zvepamberi+ zana zvevaFiristiya.”
15 Naizvozvo Ishi-bhosheti akatuma nhume kunomutora kumurume wake, Paritieri+ mwanakomana waRaishi.
16 Asi murume wake akaramba achifamba naye, achisvimha misodzi sezvaaimutevera kusvikira kuBhahurimu.+ Abhineri akabva ati kwaari: “Enda, dzokera!” Iye akabva adzokera.
17 Munguva iyi Abhineri nevarume vakuru vaIsraeri vakanga vataurirana, vachiti: “Nezuro uye munguva yakapfuura+ maitsvaka Dhavhidhi kuti ave mambo wenyu.
18 Zvino itai chimwe chinhu, nokuti Jehovha ati kuna Dhavhidhi, ‘Ndichaponesa vanhu vangu vaIsraeri pamaoko evaFiristiya nepamaoko evavengi vavo vose ndichishandisa ruoko rwomushumiri wangu Dhavhidhi.’”+
19 Abhineri akabva ataurawo vaBhenjamini+ vachizvinzwa, Abhineri achibva azoenda kuHebroni akataura zvose zvakanga zvakanaka kuvaIsraeri nokuimba yose yaBhenjamini, Dhavhidhi achizvinzwa.
20 Abhineri paakasvika kwaiva naDhavhidhi kuHebroni, aine varume makumi maviri, Dhavhidhi akaitira Abhineri nevarume vaaiva navo mutambo.+
21 Abhineri akabva ati kuna Dhavhidhi: “Regai ndisimuke, ndiende, ndiunganidzire vaIsraeri vose kunashe wangu mambo, kuti vaite sungano nemi, uye muchava mambo wezvose zvinopangwa nomweya wenyu.”+ Naizvozvo Dhavhidhi akarega Abhineri achienda, iye akaenda norugare.+
22 Zvino vashandi vaDhavhidhi naJoabhi vakanga vachibva kunopamba, uye zvinopambwa+ zvavakauya nazvo zvakanga zvakawanda. Asi Abhineri aisava naDhavhidhi muHebroni, nokuti akanga amurega achienda zvake, uye akanga achienda norugare.
23 Joabhi+ neuto rose raaiva naro vakapinda, uye vakaudza Joabhi, vachiti; “Abhineri+ mwanakomana waNeri+ auya kuna mambo, iye akamurega achienda zvake, uye iye aenda norugare.”
24 Naizvozvo Joabhi akapinda maiva namambo akati: “Maitei?+ Tarirai! Abhineri auya kwamuri. Mamuregerei achienda zvokuti abudirira kuenda?
25 Munonyatsoziva Abhineri mwanakomana waNeri, kuti auya kuzokunyengedzai kuti azive kubuda kwenyu nokupinda kwenyu+ uye kuti azive zvinhu zvose zvamuri kuita.”+
26 Naizvozvo Joabhi akabuda maiva naDhavhidhi akatuma nhume kuti dzitevere Abhineri, dzikabva dzamudzosa+ ava pamugodhi wemvura weSira; asi Dhavhidhi haana kuzviziva.
27 Abhineri paakadzoka kuHebroni,+ Joabhi akaenda naye padivi pagedhi kuti ataure naye vari voga.+ Zvisinei, akamubaya mudumbu+ vari ipapo, zvokuti akafira ropa raAsaheri+ munun’una wake.
28 Dhavhidhi paakazozvinzwa, akabva ati: “Ini noumambo hwangu, takachena pamberi paJehovha nokusingagumi, pamhosva yeropa+ raAbhineri mwanakomana waNeri.
29 Ngaitenderere pamusoro+ waJoabhi nepaimba yababa vake yose, uye mumba maJoabhi+ ngamurege kushayika murume ane zvinoyerera+ kana ane maperembudzi+ kana murume anoshandisa chokugadzirisa shinda chinomonereka+ kana munhu anofa nebakatwa kana anoshayiwa zvokudya!”+
30 Joabhi naAbhishai+ mukoma wake, vakauraya Abhineri+ nokuti akanga auraya Asaheri munun’una wavo kuGibhiyoni muhondo.+
31 Dhavhidhi akabva ati kuna Joabhi nokuvanhu vose vaaiva navo: “Bvarurai nguo dzenyu,+ musungire masaga,+ muungudze pamberi paAbhineri.” Mambo Dhadhivhi akanga achifambawo achitevera hwanyanza.
32 Vakaviga Abhineri muHebroni; mambo akachema kwazvo, akasvimha misodzi ari paguva raAbhineri, vanhu vose vakasvimha misodzi.+
33 Mambo akaimbira Abhineri achiti:
“Abhineri aifanira kufa sokufa kunoita benzi+ here?
34 Maoko ako akanga asina kusungwa,+
Tsoka dzako dzakanga dzisina kusungwa nezvisungo zvomumakumbo zvemhangura.+
Wafa somunhu anofira pamberi pevanakomana vasina kururama.”+
Vanhu vose vakabva vamuchemazve.+
35 Gare gare vanhu vose vakauya kuti vape Dhavhidhi zvokudya+ zvokumunyaradza richiri zuva iroro, asi Dhavhidhi akapika achiti: “Mwari ngaandiitire saizvozvo+ uye ngaawedzere pazviri, kana ndikaravira zvokudya kana chero chinhu chipi zuva risati ravira!”+
36 Vanhu vose vakazviona, uye zvakanga zvakanaka kwavari. Zvinhu zvose zvakaitwa namambo zvakanga zvakanaka kuvanhu vose.+
37 Vanhu vose nevaIsraeri vose vakaziva zuva iroro kuti akanga asiri mambo akanga ati Abhineri mwanakomana waNeri aurayiwe.+
38 Mambo akati kuvashandi vake: “Hamuzivi here kuti afa nhasi muchinda uye munhu mukuru pakati paIsraeri?+
39 Ini nhasi handina simba kunyange ndakazodzwa+ samambo, uye varume ava, ivo vanakomana vaZeruya,+ vanondiitira utsinye kwazvo.+ Jehovha ngaatsive munhu anoita zvakaipa maererano nezvakaipa zvake.”+
Tumirawo vamwe
Tumirawo vamwe
2 Samueri 3
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=10&Chapter=3&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D3%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
CHIKAMU 9
Paradhiso Ichauya Rini?
Matambudziko ari panyika anoratidza kuti Umambo hwaMwari hwava pedyo nokuita chimwe chinhu. Ruka 21:10, 11; 2 Timoti 3:1-5
Bhaibheri rakafanotaura zvakawanda zvezvinhu zviri kuitika mazuva ano. Rakati vanhu vaizova vanoda mari, vasingateereri vabereki, vanotyisa uye vanoda mafaro.
Kwaizova nekudengenyeka kwenyika kukuru, hondo, kushomeka kwezvokudya, uye zvirwere. Zvinhu izvi zviri kuitika iye zvino.
Uyewo, Jesu akati mashoko akanaka oUmambo aizoparidzwa munyika yose.
Umambo huchabvisa uipi hwose.
—2 Petro 3:13
Nokukurumidza Jehovha achaparadza vakaipa vose.
Satani nemadhimoni vacharangwa.
Vaya vanoteerera Mwari vachapona vopinda munyika yakarurama, munenge musisina kutya, munyika umo vanhu vachavimbana uye vachadanana.
Inzwa zvimwe
Chinangwa chaMwari Nokuda Kwenyika Ndechei?
Bhaibheri rinotsanangura kuti nei Mwari akasika nyika, kuti kutambura kuchaguma rini, uye ramangwana renyika uye revaya vanogara pairi rakaita sei.
Umambo hwaMwari Chii?
Ndiani Mambo woUmambo hwaMwari, uye chii chichaitwa noUmambo hwacho?


text:
Coloureds
Coloured zvinoreva vanhu vakazvarwa pakasangana vabereki vane ganda rakasiyana. Verudzi urwu vazhinji vanana baba Varungu nana Amai vanhu Vatema. Pakauya Varungu vachitapa Africa vakatora vakadzi vechitema vakazvara vana navo. Nokudaro verudzi rwechiColoured vanodanwa kunzi vazukuru nokuti zvinenge zvichinzi vana vehanzvadzi dzedu.
Zita rokuti Coloured rinoshandiswa nenzira iyi kuno kuchamhembe kweAfrica munyika dzinoti Zimbabwe, Botswana, South Africa neZambia. Kunyika dzinoti Canada, USA, Britain maColoureds vanoverengwa seVanhu Vatema.
Pari zvino nyika dzakaita vatungamiri vechiColoured dzinosanganisira Botswana (Ian Khama) neGhana (Jerry Rawlings).
Kunoitawo vamwe maColoured vanana baba veChitema asi ava vashoma kana zvichienzaniswa nevanana baba Varungu. Varume Vanhu Vatema vakaroora Varungu vazotanga kuwanda nokuwanda kwevanhu vakanodzidza mhiri kwemakungwa kunyanya kuRussia, Ukraine, Poland neGermany kune madzimai veChirungu vanenge vaigamuchira kuroorwa neVatema pane varungu vakagara vari muZimbabwe.
Mazita emhuri[chinja | edit source]
Mhuri dzemaColoured dzine mazita anoti, Green, DeKock, Klassen, Jacobs, Josephs, Culverwell, Peters, Young, Rahman, DeJaeger nemamwewo mazita eVarungu ana baba vavo. Kunoitawo maColoured akazvarwa nanababa vechiArab, Malay, Indian nemamwewo marudzi akatora vakadzi vechitema.


text:
Iyo nyaya yekuti vakadzi vakaita nhumbu vanotanga kuda kusunga bonde inoita kuti varume vaite pfungwa dzechihure. Kubva mukadzi wangu paakangoita nhumbu yekutanga, mumba medu makatanga kusanakidza.Ndaiiti pese pandaida kumbofila chikapa, munhu aibva atanga kundiudza kuti akaneta, zvekuti magariro atanga takuita takange takuita kunge varume vanogara vese! Nyaya idzi ndaimbodzitaura kune mufesi wangu wekubasa achimboedza kundipa mazano asi hapana chaibuda. Ndakange ndane 2 months, ndiripamutsanyo zvekuti ndakange ndakutofunga zvekuno simudza mahure pamashops sezvo nhumbu yakange iri yekutanga, mukadzi ndakamupa mari yebhazi yekuti amboenda kuna amai vake.
Ndakafara zvikuru achibvuma idea yandakange ndamuudza, ndokumuperekedza kuMbare kumabhazi. Yakange iri Sunday masikati pavakakwira vachienda, zvekuti ndichiona bhazi richisimuka ndakabva ndati, zvangu zvaita, kusvikira pavanodzoka ndinenge ndapfidza naro beche. Ndakakwira kombi yekumaraini, ndikaburukira pamashops epa ndikatenga 3 Quarts dze Castle dzekumisa mboro. Ndakananga kumba, ndikaona pasina kana munhu zvake panze. Ndakange ndambonzwa kuti Landlord vakange vaenda kuchechi Saturday nezuro acho, koti vamwewo maroja hameno kuti vakange vafamba sei. 1 room yangu yanga iri kuseri zvekuti kupinza hure kwaitoda time time. Ndakasvikonoisa 2 maQuarts mu Freezer, rimwe racho ndichibva ndavhura ndokutanga kunwa. Apa kuti zvinhu zvindiitire bhoo, ndakaisa movie repono kuti ndinyatsopinda mugear! Nekuti wakaona masvirirwo anoitwa vakadzi vemupono, nemazimboro anenge achibuda wega unoti yaa dai ndaidaro ndaipedzera vakadzi.
Ndakati ndamu castle number 2, ndakatanga kunzwa kuda kusvira zvekuti mboro ndanga ndakuita yekudzvanya neruoko kuti isabude pa Adidas bottom randakange ndakapfeka ndatyora hangu pamba. Sezvamunoziva varume, castle lager rinoti wakamwira mwira, unotomboda kuita weti saka ndakangoti sezvo ndisina kuona munhu, rega ndibude ndisina shirt apa mboro yanga yasimudza bottom zvekuti ndaitoona choya changu. Mukuvarairwa kudaro, dhuma dhuma nemukadzi anogara kufront kwemba. Mukadzi uyu akange aine mazigaro zvekuti paaifamba mazitako anenge achitamba tamba. Akange arimukadzi wemuroja aiita kupenga nechechi zvekuti mazuva andaipfuura ndichienda kubasa, mukadzi iyeye aripa duty ndaiona kuti kumwe kutsamwa kwacho kwakanga kuri kwekushaya mboro. Nekupfuura kwandakaita, ndichipinda mugedhi pandaibva kupusha madam, inofanira kunge yanga iriyega nokuti pese pandaipfuura ndaiona vakagara pavheranda. Apa ziso rataingokandirana kubva pandakatanga kuroja ipapo raitaura zvakawanda, asi munongoziva anotanga mumwe hapana.
Ndakaona kuti ndidzokere kumashure nepandakange ndava hazvaigona, ukuwo door retoilet ndakange ndatarisana naro, uyezve kumwewo mai iyi yakanga iripa sink ichiwacha tumadish towel, yakange yatomhanyisa maziso ayo pamberi pemboro yangu. Pakanyararwa kwekanguva zvekuti, aitanga mumwe neyaitambika ndopaishaya ivo vakange vayeva zimboro rangu, ini ndichitarisa kubva kumeso kwavo, ndichidzika kusvika kune mazimhata embiri aya. Ndakazonzwa nekazwi kanyoro nyoro, kuti? Maswera sei? Apa ziso ravo harina kubva pamboro yangu. Ndakadaira ndichibva ndapinda muToilet zvekuti ndakasvikotura befu ndave mukati, because it was intense moment! Ivo kunditarisa kwavakaita, vakatoiwedzera kuti imire more uye nemuvhuriro wakaitwa maziso, pfungwa dzavo dzakange dzamhanyira kuda kuoona zvirimukati. Ndakabuda mutoilet, ndokunanga mumba mangu ndisina kucheuka kwavari. Asi pfungwa dzangu dzanga dzakufunga beche chete masasi eharare, especially nemagaro andakange ndaona muzambia rakange rakamonererwa, apa ndakasvikotarisana nepono yaiplayer paTV.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
13 Zvino Absaromu+ mwanakomana waDhavhidhi aiva nehanzvadzi yaiva yakanaka yainzi Tamari,+ uye pashure pezvinhu izvi Amnoni+ mwanakomana waDhavhidhi akaida.+
2 Zvaitambudza Amnoni kwazvo zvokuti akarwara+ nokuda kwaTamari hanzvadzi yake, nokuti aiva mhandara, asi zvakanga zvakaoma mumaziso+ aAmnoni kuti amuitire chero chinhu chipi zvacho.+
3 Zvino Amnoni aiva neshamwari yainzi Jehonadhabhi,+ mwanakomana waShimeya,+ mukoma waDhavhidhi; uye Jehonadhabhi aiva murume akachenjera kwazvo.
4 Naizvozvo akati kwaari: “Neiko iwe mwanakomana wamambo usingafari zvakadai, mangwanani mamwe namamwe? Haungandiudzi here?”+ Amnoni akati kwaari: “Ndiri kuda Tamari, hanzvadzi+ yaAbsaromu munun’una wangu.”+
5 Jehonadhabhi akati kwaari: “Rara pamubhedha wako, unyepedzere kurwara.+ Baba vako vachauya kuzokuona, uti kwavari, ‘Ndapota, Tamari hanzvadzi yangu ngaipinde indipe zvokudya sezvinoitirwa murwere, abike zvokudya zvokunyaradza ndakatarira kuti ndizvione, uye ndichadyira muruoko rwake.’”+
6 Naizvozvo Amnoni akarara, akanyepedzera kurwara,+ mambo akapinda kuzomuona. Amnoni akabva ati kuna mambo: “Ndapota, Tamari hanzvadzi yangu ngaipinde ibike makeke maviri akaita somwoyo ndakatarira, kuti ndidyire muruoko rwake sezvinoita murwere.”
7 Dhavhidhi akabva atumira shoko kuna Tamari kumba kwacho, achiti: “Ndapota, enda kumba kwaAmnoni hanzvadzi yako unomubikira zvokudya zvokunyaradza.”
8 Naizvozvo Tamari akaenda kumba kwaAmnoni+ hanzvadzi yake, iye paaiva akarara. Akabva atora mukanyiwa wefurawa, akaukanya, akaita makeke iye akatarira, akabika makeke akaita somwoyo.
9 Akazotora pani yakadzika, akaakutura pamberi pake, asi Amnoni akaramba kudya akati: “Budisai vanhu vose vari muno!”+ Vanhu vose vakabva vabuda maaiva.
10 Zvino Amnoni akati kuna Tamari: “Unza zvokudya zvokunyaradza muimba yomukati, kuti ndidyire muruoko rwako sezvinoita murwere.” Naizvozvo Tamari akatora makeke akaita somwoyo aakanga abika, akaenda nawo maiva naAmnoni hanzvadzi yake muimba yomukati.
11 Paakasvika pedyo naye kuti adye, akabva amubata,+ akati kwaari: “Uya, rara+ neni, hanzvadzi yangu.”+
12 Zvisinei, iye akati kwaari: “Aiwa, hanzvadzi yangu! Usandinyadzisa;+ nokuti hazvinzarwo pakati paIsraeri.+ Usaita chinhu ichi choupenzi chinonyadzisa.+
13 Ko ini—ndichaendesepi kuzvidzwa kwangu? Uye iwe—uchava somumwe wevarume mapenzi pakati paIsraeri. Zvino ndapota, taura namambo; nokuti haazokunyimi ini.”
14 Iye akaramba kuteerera inzwi rake, asi akashandisa simba rinokunda rake, akamunyadzisa,+ akarara naye.+
15 Amnoni akatanga kumuvenga kwazvo, nokuti ruvengo rwaakanga ava kumuvenga narwo rwaipfuura rudo rwaakanga amuda narwo, zvokuti Amnoni akati kwaari: “Simuka, chienda!”
16 Iye akati kwaari: “Aiwa, hanzvadzi yangu; nokuti uipi uhwu hwokundidzinga hukuru kupfuura humwe hwawandiitira!” Asi akaramba kumuteerera.
17 Naizvozvo akashevedza mushandi wake aimushandira, akati: “Ndapota, dzinga munhu uyu abve kwandiri, aende panze ukiye suo kana abuda.”
18 (Zvino iye akanga akapfeka nguo refu yaiva nemitsetse;+ nokuti vanasikana vamambo, mhandara, vaiwanzopfeka zvakadai, vaine majasi asina maoko.) Naizvozvo mushandi wake akamubudisa panze, akakiya suo paakabuda.
19 Tamari akabva aisa madota+ mumusoro make, akabvarura nguo refu yaiva nemitsetse yaaiva akapfeka; akaramba akaisa maoko ake pamusoro wake,+ akafamba achienda, achichema sezvaaifamba.
20 Absaromu+ hanzvadzi yake yakabva yati kwaari: “Amnoni+ hanzvadzi yako ndiyo yanga inewe here? Zvino chinyarara zvako, hanzvadzi yangu. Iye ihanzvadzi yako.+ Usazvinetsa nenyaya iyi.” Tamari akatanga kugara pamba paAbsaromu hanzvadzi yake, asingasangani nevamwe.
21 Mambo Dhavhidhi akanzwa nezvezvinhu zvose izvi,+ akatsamwa kwazvo.+
22 Absaromu haana kutaura naAmnoni zvakaipa kana zvakanaka; nokuti Absaromu akavenga+ Amnoni nokuti akanga anyadzisa Tamari hanzvadzi yake.
23 Zvino kwapera makore maviri akazara, Absaromu akava nevaveuri+ vemakwai kuBhaari-hazori, iri pedyo neEfremu;+ uye Absaromu akakoka vanakomana vamambo vose.+
24 Naizvozvo Absaromu akapinda maiva namambo akati: “Tarirai, zvino mushandi wenyu ane vaveuri vemakwai! Ndapota, mambo nevashandi vakewo, ngavaende nomushandi wenyu.”
25 Asi mambo akati kuna Absaromu: “Aiwa, mwanakomana wangu! Ndapota, usaita kuti tose tiende, kuti tirege kukuremedza.” Kunyange zvazvo akaramba achimukurudzira,+ iye akaramba kuenda naye asi akamukomborera.+
26 Absaromu akazoti: “Ndapota, kana imi musiri kuenda, Amnoni mukoma wangu ngaaende nesu.”+ Mambo akabva ati kwaari: “Anofanira kuenderei newe?”
27 Absaromu akamumanikidza,+ zvokuti iye akazoti Amnoni nevanakomana vamambo vose vaende naye.
28 Absaromu akabva arayira vashandi vake achiti: “Ndapota, onai kuti mwoyo waAmnoni paunongofara newaini,+ ini ndikati kwamuri, ‘Urayai Amnoni!’ Mubve mamuuraya. Musatya.+ Handiti ndini ndakurayirai here? Ivai nesimba muratidze kuti muri varume vakashinga.”
29 Vashandi vaAbsaromu vakaitira Amnoni sezvakanga zvarayirwa naAbsaromu;+ vamwe vanakomana vamambo vose vakasimuka, mumwe nomumwe akakwira nyurusi rake akatiza.
30 Zvino vachiri munzira, mashoko akasvika kuna Dhavhidhi, achiti: “Absaromu auraya vanakomana vamambo vose, hapana kana mumwe chete wavo asara.”
31 Mambo akabva asimuka, akabvarura zvipfeko zvake,+ akarara pasi,+ uye vashandi vake vose vakanga vakamira pedyo nguo dzavo dzakabvaruka.+
32 Zvisinei, Jehonadhabhi+ mwanakomana waShimeya,+ mukoma waDhavhidhi, akapindura akati: “Ishe wangu ngaarege kufunga kuti vauraya majaya ose, ivo vanakomana vamambo, nokuti Amnoni oga ndiye afa,+ nokuti sokurayira kwaAbsaromu zvaitika sechinhu chakarongwa+ kubvira pazuva raakanyadzisa+ hanzvadzi yake Tamari.+
33 Zvino ishe wangu mambo ngaarege kufunga shoko racho, achiti, ‘Vanakomana vose vamambo vafa’; asi Amnoni oga ndiye afa.”
34 Munguva iyi, Absaromu akatiza.+ Gare gare rimwe jaya, raiva murindi,+ rakatarira, rikaona uye tarira! kwaiva nevanhu vakawanda vaiuya nomugwagwa waiva shure kwaro pedyo nejinga regomo.
35 Jehonadhabhi+ akati kuna mambo: “Tarirai! Vanakomana vamambo vapinda. Zvaitika maererano neshoko romushandi wenyu.”+
36 Zvino achangopedza kutaura, vanakomana vamambo vakapinda, vakatanga kuchema kwazvo, vakasvimha misodzi; kunyange mambo nevashandi vake vose vakasvimha misodzi kwazvo.
37 Asi Absaromu akatiza kuti aende kuna Tarimai+ mwanakomana waAmihudhi mambo weGeshuri.+ Dhavhidhi akaramba achichema+ mwanakomana wake mazuva ose.
38 Asi Absaromu akatiza, akaenda kuGeshuri;+ akagara ikoko kwemakore matatu.
39 Mweya wamambo Dhavhidhi wakazosuwa kuenda kuna Absaromu; nokuti akanga azvinyaradza nezvaAmnoni, nokuti iye akanga afa.
Tumirawo vamwe
Tumirawo vamwe
2 Samueri 13
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=10&Chapter=13&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D10%26Chapter%3D13%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NYAYA YOUPENYU
Kugamuchira Chokwadi cheBhaibheri Ndisina Maoko
Vanhu vanobatirira pane chimwe chinhu pavanonzwa kutya. Asi ini handizvikwanisi nekuti handina maoko. Pandaiva nemakore 7 maoko angu akadimburwa zvichibva zvandiponesa.
Ndakaberekwa muna 1960, uye mhamha vaiva nemakore 17. Baba vakarambana namhamha ndisati ndaberekwa. Taigara naambuya nasekuru muguta rinonzi Burg, kune yaimbonzi German Democratic Republic, kana kuti East Germany. Taisatenda kuti kuna Mwari sezvaingoitawo vakawanda, uye taisava nebasa naye.
Pandaikura ndaiwirirana chaizvo nasekuru. Vaindituma kuita zvinhu zvakasiyana-siyana, zvakadai sekukwira miti ndichinocheka mapazi. Ndaizvifarira chaizvo. Ndaigara ndichifara ndisina kana chinondinetsa.
TSAONA YAKACHINJA UPENYU HWANGU
Rimwe zuva pandaiva nemakore 7 pane zvakaitika zvinotyisa. Ndakanga ndichangotanga giredhi 2 kuchikoro. Pandaienda kumba, ndakakwira pole remagetsi. Pandakanga ndava mudenga nemamita 8, ndakabva ndabatwa nemagetsi ndikafenda. Ndakazomuka ndava kuchipatara ndichibva ndanzwa kuti handisisina maoko. Akanga atsva zvakaipisisa saka vaitofanira kuadimbura kuitira kuti ndirarame. Mhamha, ambuya nasekuru vakanetseka zvikuru. Sezvo ndaiva mudiki, handina kunyatsonzwisisa kuti kukura ndisina maoko kwaizochinja sei upenyu hwangu.
Ndabuda muchipatara, ndakabva ndadzokera kuchikoro. Vamwe vana vaindiseka, vamwe vaindisundidzira, uye vainditema nekuti vaiziva kuti hapana zvandaikwanisa kuvaita. Zvavaiita izvi zvaindirwadza chaizvo. Ndakazoendeswa kuchikoro chevana vakaremara chinonzi Birkenwerder School for the Disabled, uye ndiko kwandakanga ndava kugara. Sezvo chikoro ichi chaiva kure nekumba, mhamha, ambuya nasekuru vaisakwanisa kuuya kuzondiona. Ndaingoonana navo pazororo chete. Ndakagara kwemakore 10 ndisina amai, ambuya nasekuru.
KUKURA NDISINA MAOKO
Ndakadzidzira kuita zvinhu zvakasiyana-siyana ndichishandisa tsoka. Chimbofungidzira uchidya nefoku kana kuti nechipunu wakabata nezvigunwe zvemumakumbo. Ndakapedzisira ndava kugona. Ndakadzidzirawo kukwesha mazino nekukama musoro ndichishandisa tsoka. Vanhu vanogona kushandisa maoko pavanenge vachitaura, asi ini ndakanga ndava kushandisa tsoka. Ndidzo dzakanga dzava maoko angu.
Pandaiyaruka, ndaifarira kuverenga zvinhu zvesainzi. Dzimwe nguva ndaifungidzira ndiine maoko ekuisira anokwanisa kuita zvose zvandinoda. Ndakatanga kusvuta ndava nemakore 14. Kusvuta kwaiita kuti ndisazvitarisira pasi uye ndifananewo nevamwe. Zvaiita senge ndiri kuti: ‘Neniwo ndinozvigona. Kusvuta kunoratidza kuti wakura, uye hazvinei kuti une maoko here kana kuti hauna.’
Ndaiva nezvakawanda zvekuita munharaunda yataigara. Ndakajoina sangano revechidiki rehurumende rainzi Free German Youth, uye ndaiva nechinzvimbo chinoremekedzwa chekuva munyori. Ndakajoinawo kirabhu yaiita zvekuimba, ndaimboita nhetembo, uye ndaiita mitambo yevanhu vakaremara. Ndakazowana basa ndikatanga kushanda pane imwe kambani yekwataigara. Pandaikura, ndaigara ndakapfeka maoko ekuisira kuti zvisaoneka kuti ndakaremara.
KUGAMUCHIRA CHOKWADI CHEBHAIBHERI
Rimwe zuva pandaiva ndakamirira chitima kuti ndiende kubasa, pane mumwe murume akauya kuzotaura neni. Akandibvunza kuti ndinobvuma here kuti Mwari anogona kundidzorera maoko angu. Ndakaita kakuvhiringidzika. Maoko ndaiada asi ndaifunga kuti hazvifi zvakaitika! Semunhu anga agara achiti hakuna Mwari, handina kumbozvibvuma. Kubva musi uyu, ndakanga ndawana nzira yekuramba kuparidzirwa naye.
Nekufamba kwenguva, mumwe mukadzi wandaishanda naye akati ndimuperekedze kunoona vabereki vake. Patainwa kofi, vabereki vake vakatanga kutaura nezvaMwari, ane zita rekuti Jehovha. Ndiwo wakanga uri musi wangu wokutanga kunzwa kuti Mwari ane zita. (Pisarema 83:18) Asi nechemumwoyo ndaizviudza kuti: ‘Hakuna Mwari, pasinei nekuti anonzi ani. Ndichavaratidza kuti vakarasika.’ Ndakabvuma kudzidza Bhaibheri ndichida kuvaratidza kuti zvavanotaura ndezvenhema. Asi ndini ndakazonyara ndatadza kuvaratidza kuti hakuna Mwari.
Ndakatanga kuchinja mafungiro angu zvishoma nezvishoma pataiongorora uprofita huri muBhaibheri. Zvinhu zvakawanda zvakataurwa naMwari pachine mazana kana kuti zviuru zvemakore zvakaitika. Mumwe musi takaenzanisa zvinhu zviri kuitika nezvakanyorwa muna Mateu 24, Ruka 21, uye 2 Timoti 3. Kuti chiremba azive chirwere chine munhu anoongorora zvinhu zvakasiyana-siyana. Kuongororawo zvinhu zvinotaurwa mumavhesi aya kwakandibatsira kuona kuti tiri kurarama panguva inonzi neBhaibheri “mazuva okupedzisira.” * Izvi zvakandishamisa nokuti ndiri kutozviona zvichiitika.
Ndakaona kuti zvandaidzidza ndicho chokwadi. Ndakatanga kunyengetera kuna Jehovha Mwari, ndichibva ndasiya fodya pasinei nekuti ndakanga ndava nemakore anopfuura 10 ndichisvuta. Ndakaramba ndichidzidza Bhaibheri kwerinenge gore. Musi wa27 April 1986, ndakabhabhatidzwa mutabhu sezvo makore iwayo Zvapupu zvakanga zvakabhanwa kuEast Germany.
KUBATSIRA VAMWE
Sezvo takanga takabhanwa, tainamatira mudzimba tiri vashoma saka ndaiziva Zvapupu zvishoma. Ndakashamisika pandakabvumirwa nehurumende kuenda kuWest Germany uye ikoko Zvapupu zvainamata zvakasununguka. Ndiko kaiva kekutanga kupinda magungano uye kuona zviuru zvehama nehanzvadzi dzangu. Handifi ndakazvikanganwa.
Pakabatana West Germany neEast Germany, takanga tava kubvumirwa kunamata takasununguka. Ndaida kuwedzera nguva yandaiita pakuparidzira. Asi ndaitya kutaura nevanhu vandisingazivi. Kuremara uye kukurira kwandakaita munzvimbo inochengetwa vakaremara kwaiita kuti ndizvitarisire pasi. Asi muna 1992, ndakamboedza kuparidzira kwemaawa 60 mumwedzi mumwe chete. Pandakaasvitsa ndakafara chaizvo. Ndakabva ndatanga kuita izvi mwedzi nemwedzi kweanenge makore matatu.
Ndinogara ndichifunga vhesi inoti: “Ndiani anoshaya simba, ini ndikasashayawo simba?” (2 VaKorinde 11:29) Kunyange zvazvo ndakaremara, ndichiri kugona kufunga nekutaura. Saka ndinoita zvose zvandinokwanisa kuti ndibatsire vamwe. Urema hwangu hunoita kuti ndinyatsonzwisisa vamwe vane dambudziko rakada kufanana nerangu. Ndinoziva kurwadza kwazvinoita kutadza kuita zvinhu zvaunenge uchida nemhaka yedambudziko raunenge uinaro. Ndinoedza kukurudzira vanhu ivavo. Kubatsira vamwe seizvi kunoita kuti ndifare.
JEHOVHA ANONDIBATSIRA ZUVA NEZUVA
Dzimwe nguva ndinomboshaya mufaro. Ndinodawo kuita zvinoitwa nevamwe. Ndinokwanisa kuita zvakawanda ndega asi zvinonditorera nguva yakawanda nesimba. Zuva rimwe nerimwe ndinosimbiswa nemashoko anoti: “Ndine simba rokuita zvinhu zvose nokuda kwaiye anondipa simba.” (VaFiripi 4:13) Zuva nezuva Jehovha anondipa simba rekuita zvinhu zvandinenge ndichida kuita. Ndinoziva kuti Jehovha haambondisiyi uye neniwo handifi ndakamusiya.
Ndakakura ndichigara ndega asi iye zvino Jehovha akandikomborera nemhuri. Ndine mudzimai ane rudo netsitsi anonzi Elke, uye mamiriyoni eZvapupu zvaJehovha ari pasi rose ihama nehanzvadzi dzangu.
Mwari anovimbisa kuti muParadhiso achaita kuti “zvinhu zvose zvive zvitsva.” Achandipa maoko matsva, uye izvi zvinondinyaradza. (Zvakazarurwa 21:5) Ndinonyatsonzwisisa vimbiso iyi pandinofunga zvakaitwa naJesu paaiva pasi pano. Hazvina kumutorera nguva kuporesa munhu akanga akaremara ruoko uyewo kudzorera nzeve yemumwe murume yanga yachekwa. (Mateu 12:13; Ruka 22:50, 51) Zvinovimbiswa naJehovha uye zvishamiso zvakaitwa naJesu zvinoita kuti ndive nechivimbo chekuti ndichadzorerwa maoko angu zvekare.
Chikomborero chikuru chandiinacho ndechekuziva Jehovha Mwari. Ava baba vangu, shamwari yangu, munyaradzi wangu uye simba rangu. Ndinonzwa sezvaiita Mambo Dhavhidhi paakanyora kuti: “Jehovha ndiye simba rangu . . . Ndakabatsirwa, zvokuti mwoyo wangu unopembera nomufaro.” (Pisarema 28:7) Ndinoda kuramba ndakabatisisa chokwadi ichi kweupenyu hwangu hwese. Ndinochigamuchira kunyange ndisina maoko.
^ ndima 17 Kana uchida kunzwa zvimwe nezvemazuva ekupedzisira, ona chitsauko 9 chinoti “Tiri Kurarama ‘Mumazuva Okupedzisira’ Here?” mubhuku rinonzi Bhaibheri Rinombodzidzisei Chaizvo?, rakabudiswa neZvapupu zvaJehovha uye rinowanikwa pawww.jw.org.


text:
Nhau 82: Modhekai naEstere
Ngatidzokerei shure makore mashoma Ezra asati aenda Jerusarema. Mordhekai naEstere ndivo vaIsraeri vanoisvokosha muumambo hwePersia. Estere ndimambokadzi, hanzvadzi yake Mordhekai inotevedzera bedzi mambo musimba. Ngationei kuti kwakaitika sei.
Vabereki vaEstere vakafa paaiveri muduku kwazvo, nokudaro Mordhekai akamurera. Ahashivheroshi, mambo wePersia, anemba yake youmambo muguta reShushani, uye Mordhekai ndimumwe wavabatiri vake. Eya, rimwe zuva mudzimai wamambo Vashti haamutereri, saka mambo anosarudza mudzimai mutsva kuva mambokadzi wake. Unoziva mukadzi waanosarudza here? Hungu, Estere muduku akaisvonaka.
Unoona uyu murume anozvikudza anokotamirwa navanhu here? NdiHamani. Murume anoisvokosha muPersia. Hamani anoda kuti Mordhekai, waungaona agere pano, amukotamirewo. Asi Mordhekai haangakuiti. Haafungi kuti kwakarurama kukotamira munhu akaipa akadaro. Ikoku kunotsamwisa Hamani zvikuru. Nokudaro anoita izvi.
Hamani anorevera nhema mambo pamsoro pavaIsraeri. Anoti: 'Vanhu vakaipa vasingatereri mitemo yenyu.' 'Vanofanira kuurawa.' Ahashvheroshi haazivi kuti mudzimai wake Estere muIsraeri. Saka anoterera Hamani, anoita kuti mutemo uitwe parimwe zuva kuti vaIsraeri vose vagourawa.
Apo Mordhekai anonzwa nezvomutemowo, anotsamwa zvikuru. Anotumira shoko kuna Estere: 'Unofanira kuudza mambo, ndokumukumbira kutiponesa.' Kurwisana nomutemo muPersia kundoona mambo kutoti wakokwa. Asi Estere anopinda asina kukokwa. Mambo anomutambanudzirira tsvimbo yake yendarama, kunoreva kuti haafaniri kuurawa. Estere anokokera mambo naHamani kuzvokudya zvakawanda. Ipapo mambo anobvunza Estere chaanoda kwaari. Estere anoti achamuudza kana iye naHamani vachizouya kuzvimwe zvokudya mangwana.
Pazvokudyazvo, Estere anoudza mambo kuti: 'Vanhu vokwangu neni tichaurawa.' Mambo anoshatirwa. Anoti: 'Ndianiko anotsunga kuita chinhu chakadaro?'
Estere anoti: 'Murumeyo, muvengi, ndiHamani uyu akaipa!'
Zvino mambo ashatirwa zvomenemene. Anoraira kuti Hamani aurawe. Pashure pacho, mambo anoita kuti Mordhekai atevedzere musimba bedzi kwaari iye amene. Mordhekai ipapo anotarisira kuti mutemo mutsva unoitwa unobvumira vaIsraeri kurwira upenyu hwavo pazuva ravanofanira kuurawa. Nemhaka yokuti Mordhekai murume anokosha kudaro zvino, vanhu vazhinji vanobetsera vaIsraeri, nokudaro vanoponeswa pavavengi vavo.
Bhuku reBhaibheri raEstere.
Mibvunzo
- Modhekai naEstere ndivanaani?
- Nei Mambo Ahashivheroshi achida mudzimai mutsva, uye ndiani waanosarudza?
- Hamani ndiani, uye chii chinomugumbura zvikuru?
- Mutemo upi unogadzwa, uye Estere anoitei pashure pokunge agamuchira mashoko kubva kuna Modhekai?
- Chii chinoitika kuna Hamani, uye chii chinoitika kuna Modhekai?
- VaIsraeri vanoponeswa sei pavavengi vavo?
Mibvunzo yokuwedzera
- Verenga Estere 2:12-18.
Estere akaratidza sei kukosha kwokukudziridza ‘mudzimu wakanyarara uye munyoro’? (Est. 2:15; 1 Pet. 3:1-5)
- Verenga Estere 4:1-17.
Sezvo Estere akapiwa mukana wokuita chiito nokuda kwokunamata kwechokwadi, isu tinopiwa mukana upi nhasi wokuratidza kuzvipira kwedu uye kuvimbika kuna Jehovha? (Est. 4:13, 14; Mat. 5:14-16; 24:14)
- Verenga Estere 7:1-6.
Vakawanda pavanhu vaMwari nhasi vakazvipinza sei mungozi yokutambudzwa nenzira yakafanana, sezvakaita Estere? (Est. 7:4; Mat. 10:16-22; 1 Pet. 2:12)
Inzwa zvimwe
Esteri Kadhi reBhaibheri
Ushingi hwaEsteri hwakaponesa sei vanhu? Prinda kadhi iri reBhaibheri uye dzidza pane zvaakaita.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
5 Iri ndiro bhuku renhoroondo yaAdhamu. Zuva rakasikwa Adhamu naMwari, akamuita akafanana naMwari.+
2 Akavasika munhurume nomunhukadzi.+ Pashure paizvozvo akavakomborera, akavatumidza kuti Munhu+ zuva ravakasikwa.+
3 Adhamu akararama kwemakore zana nemakumi matatu, akazobereka mwanakomana akafanana naye, akatodzana naye, akamutumidza kuti Seti.+
4 Mazuva aAdhamu pashure pokunge abereka Seti akasvika makore mazana masere. Munguva iyi akabereka vanakomana nevanasikana.+
5 Naizvozvo mazuva ose aAdhamu aakararama akasvika makore mazana mapfumbamwe nemakumi matatu uye iye akafa.+
6 Seti akararama kwemakore zana nemashanu, akazobereka Inoshi.+
7 Abereka Inoshi, Seti akararama kwemakore mazana masere nemanomwe. Munguva iyi akabereka vanakomana nevanasikana.
8 Naizvozvo mazuva ose aSeti akasvika makore mazana mapfumbamwe negumi nemaviri uye iye akafa.
9 Inoshi akararama kwemakore makumi mapfumbamwe, akazobereka Kinani.+
10 Abereka Kinani, Inoshi akararama kwemakore mazana masere negumi nemashanu. Munguva iyi akabereka vanakomana nevanasikana.
11 Naizvozvo mazuva ose aInoshi akasvika makore mazana mapfumbamwe nemashanu uye iye akafa.
12 Kinani akararama kwemakore makumi manomwe, akazobereka Maharareri.+
13 Abereka Maharareri, Kinani akararama kwemakore mazana masere nemakumi mana. Munguva iyi akabereka vanakomana nevanasikana.
14 Naizvozvo mazuva ose aKinani akasvika makore mazana mapfumbamwe negumi uye iye akafa.
15 Maharareri akararama kwemakore makumi matanhatu nemashanu, akazobereka Jaredhi.+
16 Abereka Jaredhi, Maharareri akararama kwemakore mazana masere nemakumi matatu. Munguva iyi akabereka vanakomana nevanasikana.
17 Naizvozvo mazuva ose aMaharareri akasvika makore mazana masere nemakumi mapfumbamwe nemashanu uye iye akafa.
18 Jaredhi akararama kwemakore zana nemakumi matanhatu nemaviri, akazobereka Inoki.+
19 Abereka Inoki, Jaredhi akararama kwemakore mazana masere. Munguva iyi akabereka vanakomana nevanasikana.
20 Naizvozvo mazuva ose aJaredhi akasvika makore mazana mapfumbamwe nemakumi matanhatu nemaviri uye iye akafa.
21 Inoki akararama kwemakore makumi matanhatu nemashanu, akazobereka Metusera.+
22 Abereka Metusera, Inoki akaramba achifamba naMwari wechokwadi kwemakore mazana matatu. Munguva iyi akabereka vanakomana nevanasikana.
23 Naizvozvo mazuva ose aInoki akasvika makore mazana matatu nemakumi matanhatu nemashanu.
24 Inoki akaramba achifamba+ naMwari wechokwadi.+ Haana kuzovapo, nokuti Mwari akamutora.+
25 Metusera akararama kwemakore zana nemakumi masere nemanomwe, akazobereka Rameki.+
26 Abereka Rameki, Metusera akararama kwemakore mazana manomwe nemakumi masere nemaviri. Munguva iyi akabereka vanakomana nevanasikana.
27 Naizvozvo mazuva ose aMetusera akasvika makore mazana mapfumbamwe nemakumi matanhatu nemapfumbamwe uye iye akafa.
28 Rameki akararama kwemakore zana nemakumi masere nemaviri, akazobereka mwanakomana.
29 Akamutumidza kuti Noa,+ achiti: “Uyu achatinyaradza pabasa redu nepakurwadziwa kwemaoko edu kunobva panyika yakatukwa naJehovha.”+
30 Abereka Noa, Rameki akararama kwemakore mazana mashanu nemakumi mapfumbamwe nemashanu. Munguva iyi akabereka vanakomana nevanasikana.
31 Naizvozvo mazuva ose aRameki akasvika makore mazana manomwe nemakumi manomwe nemanomwe uye iye akafa.
32 Zvino Noa akanga ane makore mazana mashanu. Pashure paizvozvo Noa akabereka Shemu,+ Hamu+ naJafeti.+
Tumirawo vamwe
Tumirawo vamwe
Genesisi 5
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=1&Chapter=5&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D5%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ads / Pub
The Alpes - Val d'Aosta FSX & P3D
Changelog Auto-installer akagadziridzwa kuti shanduro 10
Great Photo-chaizvoizvo girl of Val d'Aosta muItaly, ivo textures vane zvinoshamisa quality, basa iri akashambidzika, hapana mubvunzo zvauchasangana akafanana munyika chaiyo vanonzwa kubva nekukwirira zvishoma 15 mamita. Chii chakanaka dzinobhururuka uchawana.
Valle d'Aosta chinhu zvionera munharaunda Italy iri kuchamhembe-kumadokero, ndiye zvakare ropafadzo imwe dunhu. It rinoenderana rokumusoro mupata Dora. Administratively, zviri bordered kurutivi rwokumusoro Canton pamusoro Valais (District d'Entremont - Switzerland), kumavirira of Pays of Savoie (France), kumaodzanyemba uye kumabvazuva Piedmont nharaunda.
It anowana zita wayo guru, Aosta. vagari vayo vanonzi "Valle d'Aosta. Nharaunda Valle d'Aosta ndiye 3 263.25 km2. It rakakamurwa masere" Mountain Communities "vakapararira pamusoro 74 communes. Pana June 30, 2008, vagari aiva 126,660 vagari pamwe vanenge 90,000 French, vagari arambe achirema pamusoro 38.8 vanhu por km2.
Mamwe mashoko anogona kuwanikwa kwenyu "Tanga Muterere -> Wedzerai-wanda Rikoooo -> The Alpes - Val d'Aosta FSX & P3D"
Installation ichinge 100% zvoga pedyo Rikoooo, Iro configurator achagadzirisa kwamuri yokunyoresa uye activation pamusoro girl muna Flight Simulator. Kana uninstalling, iyo installer achadzorera configuration enyu mavambo.
Caution guru faira 823 MB, zviri zvakasimba Zvinokurudzirwa kushandisa Download akisarareta Software kumbomira uye atangezve achitandadza kusungwa kuva zvinoshamisa (eg
FlashGet).
Zvinokosha, sei kushandisa girl? Unogona kutora kutiza kwenyu kubva airport Aosta (mhando Aosta or LIMW)
Pasi apa, ndiye nzvimbo Photo-chaizvoizvo textures ichaongororwa neKomiti nzvimbo dzokuona. Beyond kuti, iyo default textures muna FSX acharatidza zvakare.
Valle d'Aosta chinhu zvionera munharaunda Italy iri kuchamhembe-kumadokero, ndiye zvakare ropafadzo imwe dunhu. It rinoenderana rokumusoro mupata Dora. Administratively, zviri bordered kurutivi rwokumusoro Canton pamusoro Valais (District d'Entremont - Switzerland), kumavirira of Pays of Savoie (France), kumaodzanyemba uye kumabvazuva Piedmont nharaunda.
It anowana zita wayo guru, Aosta. vagari vayo vanonzi "Valle d'Aosta. Nharaunda Valle d'Aosta ndiye 3 263.25 km2. It rakakamurwa masere" Mountain Communities "vakapararira pamusoro 74 communes. Pana June 30, 2008, vagari aiva 126,660 vagari pamwe vanenge 90,000 French, vagari arambe achirema pamusoro 38.8 vanhu por km2.
Mamwe mashoko anogona kuwanikwa kwenyu "Tanga Muterere -> Wedzerai-wanda Rikoooo -> The Alpes - Val d'Aosta FSX & P3D"
Installation ichinge 100% zvoga pedyo Rikoooo, Iro configurator achagadzirisa kwamuri yokunyoresa uye activation pamusoro girl muna Flight Simulator. Kana uninstalling, iyo installer achadzorera configuration enyu mavambo.
Caution guru faira 823 MB, zviri zvakasimba Zvinokurudzirwa kushandisa Download akisarareta Software kumbomira uye atangezve achitandadza kusungwa kuva zvinoshamisa (eg
Zvinokosha, sei kushandisa girl? Unogona kutora kutiza kwenyu kubva airport Aosta (mhando Aosta or LIMW)
Pasi apa, ndiye nzvimbo Photo-chaizvoizvo textures ichaongororwa neKomiti nzvimbo dzokuona. Beyond kuti, iyo default textures muna FSX acharatidza zvakare.
Size 826 MB
Downloads 71 694
Created 28-01-2011 18: 16: 00
Akachinja 09-11-2016 21: 53: 58
rezinesi
Freeware
Auto-gadza: Installer VERSION 10
Wedzerai-mberi kunoenderana FSX & FSX-Steam & Prepar3D v1 (v2 & 3 kuedza)
Ads / Pub


text:
“Rambai Muri Murudo rwaMwari”
Bhuku rino richakubatsira kuti urambe uchishandisa zvinodzidziswa neBhaibheri muupenyu hwake woramba uri murudo rwaMwari.
Tsamba Inobva kuDare Rinodzora
Dare Rinodzora reZvapupu zvaJehovha rinokurudzira vose vanoda Jehovha kuti vatevedzere Jesu, uyo akaramba ari murudo rwaBaba vake.
CHITSAUKO 1
“Kuda Mwari Kunoreva Izvi”
Bhaibheri rinotsanangura zviri nyore kuti ungaratidza sei kuti unoda Mwari.
CHITSAUKO 2
Ungaramba Sei Uine Hana Yakanaka?
Zvinoita here kuti munhu ave nehana isiri kumutongesa asi iyo isina kuchena kuna Mwari?
CHITSAUKO 3
Ida Vaya Vanodiwa naMwari
Jehovha anosarudza shamwari, uye isu tinofanira kusarudza vanhu vatinoshamwaridzana navo.
CHITSAUKO 4
Nei Tichifanira Kuremekedza Vane Masimba?
Magwaro anotsanangura kuti tingaremekedza sei vane masimba munzira nhatu muupenyu hwedu.
CHITSAUKO 5
Tingaramba Sei Takaparadzana Nenyika?
Shoko raMwari rinoratidza nzira shanu dzatinofanira kuratidza kuti takaparadzana nenyika.
CHITSAUKO 6
Kusarudza Kwaungaita Varaidzo Yakanaka
Mibvunzo mitatu inogona kukubatsira kusarudza nekuchenjera.
CHITSAUKO 7
Unokoshesa Upenyu Sezvinoita Mwari Here?
Kukoshesa upenyu inyaya yekungorega kuuraya mumwe munhu chete here?
CHITSAUKO 8
Mwari Anoda Vanhu Vakachena
Bhaibheri rinogona kukubatsira kunzvenga zvinhu zvingaita kuti uve asina kuchena mumeso aJehovha.
CHITSAUKO 9
“Tizai Ufeve”
Gore rimwe nerimwe zviuru zvevaKristu zvinoita ufeve. Ungaita sei kuti udzivise muedzo uyu?
CHITSAUKO 10
Kuroorana Chipo Chinobva Kuna Mwari Ane Rudo
Ungagadzirira sei kuti uve neimba inobudirira? Kana wakaroora kana kuroorwa kare, ungaita sei kuti muchembedzane?
CHITSAUKO 11
“Kuroorana Ngakukudzwe”
Mibvunzo mitanhatu yekuzviongorora inogona kukubatsira kuvandudza imba yenyu.
CHITSAUKO 12
Taura ‘Zvakanaka Zvinovaka’
Kutaura kunogona kuparadza vamwe kana kuti kuvaka. Dzidza kuti ungashandisa sei chipo chekutaura chatakapiwa naJehovha.
CHITSAUKO 13
Mhemberero Dzisingafadzi Mwari
Dzimwe mhemberero nemazororo anoita seanokudza Mwari anotomugumbura.
CHITSAUKO 14
Iva Akatendeseka Muzvinhu Zvose
Usati watanga kuva akatendeseka kuvanhu vose, unofanira kutanga iwe kusazvinyengera.
CHITSAUKO 15
Fadzwa Nekushanda Nesimba
Mhinduro yemibvunzo mishanu inogona kukubatsira kuti wopinda rimwe basa here kana kuti kwete.
CHITSAUKO 16
Rwisanai naDhiyabhorosi Nemanomano Ake
Tinoziva kuti Satani ane simba, asi hatifaniri kunyanya kutaura nezvazvo. Nechikonzero chei?
CHITSAUKO 17
‘Zvivakei Pakutenda Kwenyu Kutsvenetsvene’
Zvinhu zvitatu zvinokubatsira kuti uve nekutenda kwakasimba kuitira kuti urambe uri murudo rwaMwari.
MASHOKO OKUWEDZERA
Mabatiro Atinofanira Kuita Munhu Akadzingwa
Tinofanira kusataura navo zvachose here?
MASHOKO OKUWEDZERA
Kufukidza Musoro Kunoitwa Riini Uye Kuchiitirwei?
Bhaibheri rinoratidza zvinhu zvitatu zvingakubatsira kuziva.
MASHOKO OKUWEDZERA
Kusaruta Mureza, Kuvhota, Uye Basa Rehurumende
Ipfungwa dzipi dziri mumagwaro dzinogona kukubatsira kuti uve nehana yakachena panyaya idzi?
MASHOKO OKUWEDZERA
Zvikamu Zviduku Zveropa Uye Nzira Dzokuvhiyiwa
Nekuita zvinhu zvishomanana, unogona kukunda matambudziko ekurapwa.
MASHOKO OKUWEDZERA
Kukurira Tsika Yokuita Bonhora
Ungakunda sei tsika iyi isina kuchena?
MASHOKO OKUWEDZERA
Zvinotaura Bhaibheri Nezvokurambana Uye Kuparadzana
Kuwirirana nezvinotaurwa neBhaibheri, munhu akarambana nemumwe wake anozokwanisa kuzoroorazve kana zvaita sei?
MASHOKO OKUWEDZERA
Kugadzirisa Kusawirirana Munyaya Dzebhizimisi
MuKristu angaendese mumwe wake kumatare here?


text:
Charaka
Muchidzidzo chePimanyika, charaka (Cone) izwi rinoreva chiumbwa chine uso huviri; humwe uso huri hwaro hwedenderedzwa huri pamutsendo, uso hwepiri huri uso hunopfirira hwaro kusvika pachisuvi (apex). Nguva zhinji chisuvi chinenge chakaita mutwi nemunzi wepakati (centre) pedenderedzwa riri pauso hunova hwaro.
Shoko reShona rokuti charaka rinotodzana necharaka chinowanikwa paduwo rinoteyeswa hove chine kuumbwa kweiya inonzi "cone kuEnglish". Hove inopinda nekwakapamhama, yave mukati charaka chakamanika zvokuti hove inotadza kubuda.
Charaka chinoumbwa kana tikatenderedza gonyonhatu yemutwi pahwaro hwayo, ichiita monerapo padivi rakarurama pahwaro.
Tsika[chinja | edit source]
Kare kare varimi vaivaka dununu rokuchengetera chibage chinege chakororwa. Dununu raitaridzika sedenga rekicheni yekumaruwa rakasunamiswa chisuvi chichiva pasi - uku ndiko kuumbwa kwecharaka. Vamwe vatauri vanoti dununu ndiro rujada kana chitanangare.


text:
Hondo yePasirose yeChipiri
Hondo yePasirose yeChipiri (HP2) (neChirungu: World War Two, WW2) kana kuti Hondo yaHitler yaiva hondo dandiranyika yakarwiwa nenyika zhinji dzePasirose kuvamba mugore 1939 ichizopera mugore 1945. Hondo iyi yakarwiwa nehuzhinji hwenyika dziri pasirose, kusanganisira mhitsa dzehondo - super-powers. Pakuguma kwazvo kwakamuka mapoka enyika akabatana kurwa hondo aiti mawuto echirwirangwe (allied forces) nendururani dzehondo - (axis forces), . Hakuna hondo pasirose yambotekeshera matunhu sehondo iyi, yakarwiwa nevarwi vemawuto vanosvika mamirioni zana (100 million) vaibva kunyika dzinodarika makumi matatu (30). Munguva iyi nyika dzakanga dziri muhondo dzakunga simba rose rehupumi, dzidzo yeScience, uye hushangazhi hwadzo kuti hushandire hondo iyi. Musiyano pakanga pasisina pakati pemawuto nevanhuwo zvavoakanga nokuti vose vakanga voita shishi nebamba rose kuti vatsigire nyika dzavo pakukunda hondo iyi.
Vanhu vazhinji vakafa muhondo iyi kusanganisira vazhinji verudzi rwaIsrael vakaurayiwa nemutongi godzonga (tyrant, dictator) ainzi Adolf Hitler muhuipi hunodanwa kunzi rushigido rwemaJudah - (Holocaust). Vanhu vakafa muhondo iyi vanofungidzirwa kusvika 50-70 miriyoni. Nhamba yevanhu vakafa iyi inoita kuti hondo iyi ive ndiyo hondo yakaipisa parufu rwevanhu munhoroondo yepasirose.
Mawuto echirwirangwe kana mawuto echinamatira (Allies or allied forces).
Zvombo zveShomwe[chinja | edit source]
Apo Hondo yePasirose yeChipiri yanga yosvika pakupera kwakashandiswa zvombo zveshomwe zviviri, zvose zvakadonhedzwa nendege dzemawuto eUnited States panyika yeJapan. Musi waAugust 6, 1945 bhomba rakasenga Uranium rakadhurwa kuJapan muguta reHiroshima. Mushure memazuva matatu bhomba rakasenga Plutonium rakadhuurwa kuJapan zvakare muguta reNagasaki. Zvombo zveshomwe zviviri izvi zvakauraya vanhu vanosvika chifo che 200,000 vakanga vakuvadzwa zvakaipisa nekudhuuka kwawo.


text:
Kukanganwira kwaJehovha Kunokubatsira Sei?
“Jehovha, [ndiMwari] ane ngoni nenyasha, anononoka kutsamwa . . . , anoregerera kukanganisa, kudarika uye chivi.”—EKS. 34:6, 7.
1, 2. (a) Jehovha akaratidza kuti aiva Mwari akaita sei kuvaIsraeri? (b) Nyaya ino ichapindura mubvunzo upi?
MUMAZUVA aNehemiya, rimwe boka revaRevhi rakabvuma parainyengetera paruzhinji kuti kakawanda madzitateguru avo ‘airamba kuteerera’ mirayiro yaJehovha. Zvisinei, Jehovha airamba achiratidza kuti ndiMwari “anokanganwira, ane nyasha neane ngoni, anononoka kutsamwa uye azere nomutsa worudo.” Uyewo Jehovha akaramba achiitira mutsa vanhu vemunguva yaNehemiya vainge vadzoka munyika yavo.—Neh. 9:16, 17.
2 Zvisinei, mumwe nomumwe wedu angabvunza kuti, ‘Kukanganwira kwaJehovha kunondibatsira sei?’ Kuti tipindure mubvunzo uyu unokosha, ngationgororei zvakaitwa naJehovha Mwari kuna Dhavhidhi naManase, madzimambo maviri akabatsirwa nekukanganwira kwake.
ZVIVI ZVAKAKURA ZVADHAVHIDHI
3-5. Zvakafamba sei kuti Dhavhidhi aite chivi chakakura?
3 Kunyange zvazvo Dhavhidhi aitya Mwari, akaita zvivi zvakakura. Zviviri zvacho zvaiva nechokuita naUriya nomudzimai wake Bhati-shebha. Zvivi izvozvo zvakaita kuti vanhu vaibatanidzwa munyaya yacho varwadziwe. Asi nzira yakashandiswa naJehovha kuti aruramise Dhavhidhi inotiudza zvakawanda nezvekukanganwira kwake. Funga zvakaitika.
4 Dhavhidhi akatuma uto revaIsraeri kunokomba Rabha, guta guru revaAmoni. Raiva mhiri kweRwizi rwaJodhani nechokumabvazuva kweJerusarema, kure nemakiromita 80. Panguva iyoyo, Dhavhidhi paaiva pamusoro pedenga reimba yake youmambo muJerusarema, akaona mudzimai ainzi Bhati-shebha, achigeza. Murume wake ainge asipo. Kuona kwakaita Dhavhidhi Bhati-shebha kwakaita kuti anzwe shungu dzokurara naye zvokuti akaita kuti aunzwe kumuzinda wake, akaita upombwe naye.—2 Sam. 11:1-4.
5 Dhavhidhi paakaziva kuti Bhati-shebha ainge ava nepamuviri, akaita kuti murume wake Uriya, adzoke kuJerusarema achitarisira kuti aizorara nemudzimai wake. Asi Uriya haana kana kumboenda kumba kwake, pasinei nekukurudzirwa kwaakaitwa naDhavhidhi. Saka mambo akanyorera mukuru weuto rake tsamba pasina mumwe aizviziva kuti Uriya aiswe ‘pamberi pairwiwa zvakanyanya’ uye kuti vamwe vake vadzoke shure kwake. Uriya akabva aurayiwa zviri nyore muhondo, sezvainge zvarongwa naDhavhidhi. (2 Sam. 11:12-17) Saka chivi chamambo choupombwe chakawedzerwa nokuurayisa munhu asina mhosva.
KUCHINJA MAONERO KWADHAVHIDHI
6. Mwari akaita sei nezvivi zvaDhavhidhi, uye izvozvo zvinoratidzei nezvaJehovha?
6 Chokwadi, Jehovha akaona zvose zvainge zvaitika. Hapana chaasingaoni. (Zvir. 15:3) Kunyange zvazvo mambo akazoroora Bhati-shebha, “chinhu chakanga chaitwa naDhavhidhi chaiva chakaipa kuna Jehovha.” (2 Sam. 11:27) Saka Mwari akaita sei nezvivi zvakakura zvaDhavhidhi? Akatuma muprofita wake Natani kuna Dhavhidhi. Sezvo Jehovha ari Mwari anokanganwira, anofanira kunge aida kuona kana paiva nechikonzero chokumuratidzira ngoni. Zvakaitwa naJehovha izvi hazvikubayi mwoyo here? Haana kumanikidza Dhavhidhi kuti areurure, asi akangoita kuti Natani audze mambo nyaya yairatidza kuipa kwezvivi zvake. (Verenga 2 Samueri 12:1-4.) Chokwadi, nyaya iyoyo yaigona kunge yakanetsa, yakatongwa zvakanakanaka!
7. Dhavhidhi akaita sei paakanzwa mufananidzo waNatani?
7 Mufananidzo waNatani wakaita kuti mambo ade kugadzirisa nyaya yacho. Dhavhidhi akagumbukira mupfumi womunyaya yacho, akati kuna Natani: “NaJehovha mupenyu, munhu akaita izvi anofanira kufa!” Uyewo Dhavhidhi akataura kuti munhu wacho ainge atadzirwa aifanira kuripwa. Asi akabva audzwa mashoko airwadza. Natani akamuti, “Imi ndimi munhu wacho!” Dhavhidhi akaudzwa kuti “bakatwa” raisazobva mumba make uye kuti mhuri yake yaizowirwa nedambudziko nemhaka yezvaainge aita. Aizonyadziswawo pamberi poruzhinji nemhaka yekukanganisa kwake. Dhavhidhi akaona kuipa kwezvaainge aita ndokubvuma mhosva yake achiti: “Ndakatadzira Jehovha.”—2 Sam. 12:5-14.
MUNYENGETERO WADHAVHIDHI UYE KUKANGANWIRA KWAMWARI
8, 9. Pisarema 51 rinoratidza sei zvaiva mukatikati memwoyo waDhavhidhi, uye rinotidzidzisei nezvaJehovha?
8 Mashoko erwiyo rwakazonyorwa naMambo Dhavhidhi anoratidza kurwadziwa kwaaiita mumwoyo. Pisarema 51 rine mashoko anopisa tsitsi okuteterera Jehovha kwaiita Dhavhidhi uye rinonyatsoratidza kuti haana kungobvuma zvivi zvake chete. Akapfidzawo zvivi zvake. Dhavhidhi ainyanya kufunga nezveukama hwake naMwari. Akareurura kuti, “Ndakatadzira imi, iyemi moga.” Akateterera Jehovha achiti: “Sikai mwoyo wakachena mandiri, haiwa Mwari, muise mafungiro matsva mandiri, akasimba. . . . Ndidzorerei kupembera nomufaro kworuponeso runoitwa nemi, nditsigirei nomwoyo unoda.” (Pis. 51:1-4, 7-12) Paunoudza Jehovha zvaunokanganisa, unotaura zvichibva pamwoyo usina chaunovanza here?
9 Jehovha haana kuita kuti Dhavhidhi asatambure nemhaka yezvivi zvake. Zvaizoramba zvichimutambudza kwoupenyu hwake hwose. Zvisinei, Jehovha akakanganwira Dhavhidhi nokuti akaona kuti ainge apfidza, uye aiva ne“mwoyo wakaputsika nowakapwanyika.” (Verenga Pisarema 32:5; Pis. 51:17) Mwari Wemasimbaose anonzwisisa mafungiro emunhu anenge aita chivi uye chinenge chaita kuti adaro. Pane kurega Dhavhidhi naBhati-shebha vainge vaita upombwe vachitongerwa rufu nevatongi maererano neMutemo waMosesi, Jehovha pachake akatonga nyaya yacho achiratidza ngoni. (Revh. 20:10) Mwari akatozoita kuti mwanakomana wavo Soromoni ave mambo wevaIsraeri.—1 Mak. 22:9, 10.
10. (a) Chii chingave chakaita kuti Jehovha akanganwire Dhavhidhi? (b) Chii chinoita kuti Jehovha akanganwire vanhu?
10 Zvichida chimwe chakaita kuti Dhavhidhi akanganwirwe naJehovha kwaiva kuratidza ngoni kwaainge aita kuna Sauro. (1 Sam. 24:4-7) Sezvakatsanangurwa naJesu, Jehovha anotibata semabatiro atinoita vamwe. Jesu akati: “Regai kutonga kuti murege kutongwawo; nokuti nokutonga kwamuri kutonga nako, muchatongwawo nako; uye nechiyereso chamuri kuyera nacho, vachakuyereraiwo nacho.” (Mat. 7:1, 2) Chokwadi, zvinonyaradza kuziva kuti Jehovha anokanganwira zvivi zvedu, kunyange zvivi zvakakura seupombwe nokuponda! Anotikanganwira kana isu tichikanganwira vamwe, kana tikareurura zvivi zvedu kwaari, uye kana tikachinja maonero atinoita zvakaipa zvatinenge taita. “Mwaka yokusimbaradzwa” inobva kuna Jehovha kana vatadzi vakapfidza nomwoyo wose.—Verenga Mabasa 3:19.
MANASE AKAITA ZVIVI ZVAKAKURA ASI AKAPFIDZA
11. Ndezvipi zvakaipa zvakaitwa naMambo Manase pamberi paMwari?
11 Funga imwe nyaya iri muMagwaro inoratidza chido chaJehovha chokukanganwira. Makore anenge 360 pashure pokunge Dhavhidhi atanga kutonga, Manase akava mambo waJudha. Makore 55 okutonga kwake ainge akazara nezvakaipa uye zvinhu zvinosemesa zvakaita kuti apiwe mutongo wakaoma naJehovha. Zvimwe zvakaipa zvakaitwa naManase zvaisanganisira kuvakira Bhaari atari, kunamata “uto rose rokumatenga,” kupinza vanakomana vake mumoto, uye kuita zvemidzimu. Chokwadi, “akaita zvakaipa zvizhinji pamberi paJehovha.”—2 Mak. 33:1-6.
12. Manase akadzoka sei kuna Jehovha?
12 Manase akazotapwa munyika yake akanokandwa mujeri kuBhabhironi. Ari ikoko anogona kunge akayeuka mashoko akaudzwa vaIsraeri naMosesi okuti: “Paunenge uchitambudzika kwazvo uye mashoko ose aya aitika kwauri pachapera mazuva acho, uchabva wadzokera kuna Jehovha Mwari wako uye uchateerera inzwi rake.” (Dheut. 4:30) Chokwadi Manase akazodzoka kuna Jehovha. Akadzoka sei? “Akaramba achizvininipisa kwazvo” uye “akaramba achinyengetera” kuna Mwari (sezviri kuratidzwa papeji 21). (2 Mak. 33:12, 13) Mashoko chaiwo eminyengetero yaManase haana kunyorwa, asi tinogona kufungidzira kuti pamwe ainge akafanana neaMambo Dhavhidhi, ari muPisarema 51. Chatinoziva ndechokuti Manase akanyatsochinja mwoyo wake.
13. Nei Jehovha akakanganwira Manase?
13 Jehovha akaita sei paakanzwa minyengetero yaManase? “Akabvuma kutetererwa [naManase], uye Iye akanzwa chikumbiro chake chokuti anzwirwe nyasha.” Sezvainge zvamboitwa naDhavhidhi, Manase akaona kukura kwezvivi zvake uye akapfidza zvechokwadi. Ndokusaka Mwari akakanganwira Manase akamudzosera paumambo hwake muJerusarema. Saka “Manase akaziva kuti Jehovha ndiye Mwari wechokwadi.” (2 Mak. 33:13) Chokwadi zvinofadza chaizvo kuva nehumwe uchapupu uhwu hwokuti Mwari wedu wengoni anokanganwira vaya vanopfidza nemwoyo wose!
JEHOVHA ANONGOKANGANWIRA HERE?
14. Chii chinoita kuti Jehovha akanganwire vatadzi?
14 Mazuva ano, pavanhu vaMwari, vashoma vangasvika pakuita zvivi zvakakura sezvaDhavhidhi naManase zvavangada kukanganwirwa. Asi kukanganwira kwakaita Jehovha madzimambo maviri iwayo kunotibatsira kuona kuti Mwari wedu ane chido chokukanganwira kunyange zvivi zvakakura kana mutadzi akapfidza zvechokwadi.
15. Tinoziva sei kuti Jehovha haangokanganwiri munhu wose anenge atadza?
15 Hatingatauri hedu kuti Jehovha anongokanganwira munhu wose anenge atadza. Panyaya iyi, ngationei kusiyana kwemaonero aDhavhidhi naManase neaya evaIsraeri nevaJudha vainge vapanduka. Mwari akatuma Natani kuti anotaura naDhavhidhi uye akamupa mukana wokuchinja maonero ake. Dhavhidhi akabvuma kubatsirwa. Manase paakatambudzika kwazvo, izvozvo zvakaita kuti apfidze nomwoyo wose. Asi kakawanda vagari vomuIsraeri nomuJudha vaisapfidza. Saka Jehovha haana kuvakanganwira. Asi akaramba achituma vaprofita vake kuti vataure maonero aaiita kusateerera kwavo. (Verenga Nehemiya 9:30.) Kunyange vanhu vainge vatapwa pavakadzoka kunyika yavo vachibva kuBhabhironi, Jehovha akaramba achituma nhume dzake dzakatendeka dzakadai somupristi Ezra nomuprofita Maraki. Vanhu pavaiita zvaidiwa naJehovha, vaifara kwazvo.—Neh. 12:43-47.
16. (a) Chii chakazoitika kurudzi rwose rwevaIsraeri nemhaka yokusapfidza kwavo? (b) Chii chinogona kuitika kumuJudha mumwe nomumwe?
16 Pashure pokunge Jesu atumwa panyika ndokupa chibayiro chimwe chete chakakwana, Jehovha ainge asisagamuchiri zvibayiro zvemhuka zvevaIsraeri. (1 Joh. 4:9, 10) Paaiva panyika, Jesu akaratidza maonero aBaba vake nokutaura mashoko aya ane simba: “Jerusarema, Jerusarema, muurayi wevaprofita neanotema nematombo vakatumwa kwaari,—ndaiwanzoda sei kuunganidza vana vako, sokuunganidza kunoita huku nhiyo dzayo pasi pemapapiro ayo! Asi imi hamuna kuzvida.” Jesu akabva ati: “Tarirai! Maramwirwa imba yenyu.” (Mat. 23:37, 38) Saka, rudzi irworwo rwaiita zvivi uye rwaisapfidza rwakatsiviwa naIsraeri waMwari. (Mat. 21:43; VaG. 6:16) Asi zvakadini nomuJudha mumwe nomumwe werudzi irworwo rwechiIsraeri? Vanokwanisa kubatsirwa nokukanganwira kwaJehovha uye ngoni dzake kana vakatenda muna Mwari uye muchibayiro chaJesu Kristu. Mukana iwoyo uchapiwawo vanhu vakafa vasina kupfidza zvivi zvavo asi vachamutswa munyika inenge yacheneswa.—Joh. 5:28, 29; Mab. 24:15.
KUBATSIRWA NOKUKANGANWIRA KWAJEHOVHA
17, 18. Tingaita sei kuti Jehovha atikanganwire?
17 Chido chaJehovha chokukanganwira chinofanira kuita kuti tiite sei? Chokwadi tinofanira kuita sezvakaitwa naDhavhidhi naManase. Tinofanira kubvuma zvivi zvedu, topfidza, toteterera kuti Jehovha atikanganwire, uye tomukumbira kuti asike mwoyo wakachena matiri. (Pis. 51:10) Kana takaita zvivi zvakakura, tinofanira kukumbirawo kubatsirwa nevakuru. (Jak. 5:14, 15) Pasinei nekutadza kwatingaita, zvinonyaradza kuziva kuti Jehovha achiri sezvaakatsanangurira Mosesi kuti ndiMwari “ane ngoni nenyasha, anononoka kutsamwa uye azere nomutsa worudo, nechokwadi, anochengetera vane zviuru mutsa worudo, anoregerera kukanganisa, kudarika uye chivi.” Chokwadi Jehovha haana kuchinja.—Eks. 34:6, 7.
18 Achishandisa mashoko ane simba, Jehovha akavimbisa vaIsraeri vaipfidza kuti aizonyatsovachenesa pazvivi zvavo, achiita sokuti zvivi zvakati “piriviri” azvichenesa “sechando.” (Verenga Isaya 1:18.) Saka, kukanganwira kwaJehovha kunotibatsira sei? Kunoita kuti tiregererwe zvivi uye zvikanganiso zvedu, ndokana tikapfidza uye tikaratidza kuonga.
19. Munyaya inotevera tichakurukurei?
19 Sezvo Jehovha achitikanganwira, tingamutevedzera sei pane zvatinoita nevamwe? Tingaita sei kuti tisava nemafungiro okusakanganwira vanenge vaita zvivi zvakakura asi ivo vapfidza zvechokwadi? Nyaya inotevera ichatibatsira kuongorora mwoyo yedu kuti titevedzere Baba vedu, Jehovha, avo ‘vakanaka uye vakagadzirira kukanganwira.’—Pis. 86:5.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
6 Panguva iyoyo Soromoni akati:+ “Jehovha akati aizogara muzarima;+
2 zvino ini ndakuvakirai imba yokugara yakakwirira+ nenzvimbo isingachinji yokuti mugare nokusingagumi.”+
3 Mambo akabva atendeuka, akatanga kukomborera+ ungano yose yaIsraeri, ungano yose yaIsraeri zvayakanga yakamira.+
4 Akati: “Jehovha Mwari waIsraeri ngaarumbidzwe,+ akataura nomuromo wake nababa vangu+ Dhavhidhi uye azadzika+ nemaoko ake, achiti,
5 ‘Kubvira pazuva randakabudisa vanhu vangu munyika yeIjipiti, handina kusarudza guta pamadzinza ose aIsraeri rokuti zita rangu rivakirwe imba+ kuti rive ipapo, uye hapana munhu wandakasarudza kuti ave mutungamiriri wevanhu vangu vaIsraeri.+
6 Asi ndichasarudza Jerusarema+ kuti zita rangu rive ipapo, uye ndichasarudza Dhavhidhi kuti atarisire vanhu vangu vaIsraeri.’+
7 Baba vangu Dhavhidhi vaiva nechido mumwoyo mavo chokuti vavakire zita raJehovha Mwari waIsraeri imba.+
8 Asi Jehovha akati kuna baba vangu Dhavhidhi, ‘Nokuti waiva nechido mumwoyo mako chokuti uvakire zita rangu imba, wakaita zvakanaka, nokuti waiva nechido mumwoyo mako.+
9 Zvisinei iwe hauzovaki imba yacho,+ asi mwanakomana wako achabuda muchiuno mako ndiye achavakira zita rangu imba.’+
10 Jehovha akaita shoko rake+ raakanga ataura, kuti ndisimuke panzvimbo yababa vangu Dhavhidhi,+ ndogara pachigaro choumambo+ chaIsraeri, sezvakanga zvataurwa naJehovha,+ kuti ndivakire zita raJehovha Mwari waIsraeri imba,+
11 kuti ndiise Areka+ imomo mune sungano yaJehovha yaakaita nevanakomana vaIsraeri.”+
12 Zvino iye akamira pamberi peatari yaJehovha ari pamberi peungano yose yaIsraeri,+ akabva atambanudza zvanza zvake.+
13 (Nokuti Soromoni akanga agadzira chikuva+ chemhangura akabva achiisa pakati penzvimbo yakakomberedzwa.+ Chakanga chakareba makubhiti mashanu, chakafara makubhiti mashanu, uye chakakwirira makubhiti matatu; uye akaramba akamira pamusoro pacho.) Akapfugama+ nemabvi ake ari pamberi peungano yose yaIsraeri, akatambanudzira zvanza zvake kumatenga.+
14 Akati: “Haiwa Jehovha Mwari waIsraeri,+ hakuna mumwe Mwari akaita semi+ kumatenga kana panyika, anochengeta sungano+ nokuva nomutsa worudo kuvashumiri venyu vanofamba pamberi penyu nemwoyo yavo yose;+
15 imi makaitira mushumiri wenyu baba vangu Dhavhidhi zvamakavapikira,+ zvokuti makaita chipikirwa chacho nomuromo wenyu, uye mazadzika noruoko rwenyu, sezvazvakaita nhasi.+
16 Zvino, haiwa Jehovha Mwari waIsraeri, itirai mushumiri wenyu, ivo baba vangu Dhavhidhi zvamakavapikira, muchiti, ‘Pamberi pangu hapazoshayikwi murume wokwako kuti agare pachigaro choumambo chaIsraeri,+ kana vanakomana vako+ vakangochenjerera nzira yavo nokufamba mumutemo wangu+ sokufamba kwawakaita pamberi pangu.’+
17 Zvino, haiwa Jehovha Mwari waIsraeri,+ chipikirwa chenyu+ chamakapikira mushumiri wenyu Dhavhidhi ngachive chakavimbika.+
18 “Asi chokwadi Mwari angagara nevanhu panyika here?+ Tarirai! Hamungakwani mudenga, iko kumatengatenga;+ zvino, zvakadini neimba ino yandavaka!+
19 Haiwa Jehovha Mwari wangu, tendeudzirai chiso chenyu kumunyengetero womushumiri wenyu+ nokuchikumbiro chake chokuti anzwirwe nyasha,+ nokunzwa kuchema kwokuteterera+ nomunyengetero uri kunyengeterwa nomushumiri wenyu pamberi penyu,+
20 kuti maziso enyu asvinure+ akatarira kuimba iyi masikati nousiku, kunzvimbo yamakati muchaisa zita renyu,+ nokuteerera munyengetero uri kunyengeterwa nomushumiri wenyu akatarira kunzvimbo ino.+
21 Teererai kuteterera kwomushumiri wenyu+ nokwevanhu venyu vaIsraeri pavanonyengetera vakatarira kunzvimbo ino,+ kuti imi munzwe muri kunzvimbo yenyu yamunogara, iko kumatenga;+ uye inzwai mukanganwire.+
22 “Kana munhu akatadzira wokwake,+ akaita kuti apike kuti ave akatukwa paanotadza kuita zvaakapika,+ uye akapika ari pamberi peatari yenyu iri muimba ino,+
23 inzwai muri kumatenga,+ muite chimwe chinhu,+ mutonge vashumiri venyu kuti mutsive munhu akaipa nokuisa nzira yake pamusoro wake+ uye kuzivisa kuti munhu akarurama, akarurama+ nokumupa zvinoenderana nokururama kwake.+
24 “Kana vanhu venyu vaIsraeri vakakundwa pamberi pomuvengi+ nokuti vanenge varamba vachikutadzirai,+ vakadzoka,+ vakakudza zita renyu,+ vakanyengetera+ uye vakakumbira kunzwirwa nyasha nemi vari muimba ino,+
25 inzwai muri kumatenga,+ mukanganwire+ chivi chevanhu venyu vaIsraeri, muvadzose+ kunyika yamakavapa ivo nemadzibaba avo.+
26 “Kana matenga akavharwa zvokuti hapana mvura inonaya,+ nokuti vanenge varamba vachikutadzirai,+ ivo vakanyengetera vakatarira kunzvimbo ino,+ vakakudza zita renyu, vakatendeuka pachivi chavo, nokuti munenge maramba muchivatambudza,+
27 inzwai muri kumatenga, mukanganwire chivi chevashumiri venyu, ivo vanhu venyu vaIsraeri, nokuti munovarayiridza+ nzira yakanaka+ yavanofanira kufamba nayo; uye munayise mvura+ panyika yenyu yamakapa vanhu venyu kuti ive nhaka yavo.+
28 “Kana nzara+ ikaitika panyika, kana denda+ rikauya, kana kutsva kwezvirimwa+ nokuora,+ mhashu+ nemapete+ zvikauya; kana vavengi+ vavo vakavakomba munyika yemagedhi avo+—chero dambudziko ripi zvaro, chero denda ripi zvaro+—
29 chero munyengetero upi zvawo,+ chero kukumbira kunzwirwa nyasha+ kupi zvako kungaitwa nomunhu chero upi zvake kana kuti nevanhu venyu vose vaIsraeri,+ nokuti mumwe nomumwe anoziva dambudziko rake+ nokurwadziwa kwake; paanotambanudzira zvanza zvake kuimba ino,+
30 inzwai muri kumatenga, iyo nzvimbo yenyu yamunogara,+ mukanganwire+ uye mupe mumwe nomumwe zvinoenderana nenzira dzake dzose,+ nokuti munoziva mwoyo wake+ (nokuti imi moga ndimi munonyatsoziva mwoyo yevanakomana vevanhu);+
31 kuti vakutyei+ nokufamba munzira dzenyu mazuva ose avanenge vari vapenyu panyika yamakapa madzitateguru edu.+
32 “Uyewo kana munhu wokune imwe nyika asiri wevanhu venyu vaIsraeri+ anobva kunyika iri kure nokuda kwezita renyu guru+ uye nokuda kworuoko rwenyu rune simba+ noruoko rwenyu rwakatambanudzwa,+ vakauya vakanyengetera vakatarira kuimba ino,+
33 teererai muri kumatenga, muri panzvimbo yenyu yamunogara isingachinji,+ muitire munhu wacho wokune imwe nyika maererano nezvose zvaanoshevedzera kwamuri;+ kuti marudzi ose enyika azive zita renyu,+ akutyei+ sezvinoitwa nevanhu venyu vaIsraeri, uye kuti azive kuti zita renyu rakashevedzwa paimba ino yandavaka.+
34 “Kana vanhu venyu vakaenda kunorwisana+ nevavengi vavo nenzira yamunovatuma nayo,+ vakanyengetera+ kwamuri vakatarira kuguta rino ramakasarudza neimba yandakavakira zita renyu,+
35 inzwaiwo munyengetero wavo nokukumbira kwavo kunzwirwa nyasha+ muri kumatenga, muvaruramisire.+
36 “Kana vakakutadzirai+ (nokuti hapana munhu asingatadzi),+ imi mukavatsamwira kwazvo movaisa kumuvengi, vatapi vavo vovatapa kuti vaende navo kunyika iri kure kana iri pedyo;+
37 ivo vakazopengenuka vari munyika yavanenge vaendeswa kwairi, vatapwa, vakazodzoka, vakakukumbirai kuti muvanzwire nyasha vari munyika yavanenge vari nhapwa,+ vachiti, ‘Takatadza,+ uye takakanganisa,+ uye takaita zvakaipa’;+
38 vakadzoka kwamuri nemwoyo yavo yose+ uye nemweya yavo yose vari munyika yavanenge vari nhapwa,+ yevaya vanenge vavatapa, vakanyengetera vakatarira kunyika yavo yamakapa madzitateguru avo neguta ramakasarudza+ neimba yandakavakira zita renyu;+
39 inzwaiwo muri kumatenga, muri munzvimbo yenyu yamunogara isingachinji,+ munyengetero wavo nokukumbira kwavo kunzwirwa nyasha,+ muvaruramisire,+ uye mukanganwire+ vanhu venyu vanenge vakutadzirai.
40 “Zvino, ndapota, haiwa Mwari wangu, maziso enyu+ ngaasvinure uye nzeve dzenyu+ ngadziteerere munyengetero une chokuita nenzvimbo ino.
41 Zvino simukai,+ haiwa Jehovha Mwari, mupinde muzororo renyu,+ imi neAreka yesimba renyu.+ Haiwa Jehovha Mwari, vapristi venyu ngavapfekedzwe ruponeso, uye vakavimbika venyu ngavafare nokuda kwezvakanaka.+
42 Haiwa Jehovha Mwari, musafuratidza chiso chomuzodziwa wenyu.+ Haiwa yeukai mutsa worudo wamakapikira mushumiri wenyu Dhavhidhi.”+
Tumirawo vamwe
Tumirawo vamwe
2 Makoronike 6
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=14&Chapter=6&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D14%26Chapter%3D6%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg